Хива – реставрация маркази бўлади\nПрезидент Шавкат Мирзиёев Хива шаҳридаги “Ичан қалъа” мажмуасига ташриф буюриб, Амир Тўра мадрасасида амалга оширилган реставрация ишлари билан танишди.\nМаълумки, Хива жаҳондаги тарихий шаҳарлар дурдоналаридан ҳисобланади. Очиқ осмон остидаги музей дея эътироф этиладиган бу қадимий қалъа 1990 йили юртимизда биринчи бўлиб ЮНЕСКОнинг Жаҳон маданий мероси репрезентатив рўйхатига киритилган.\n“Ичан қалъа”да халқимизнинг ноёб меъморлик анъаналари, аждодларимизнинг турмуш тарзи, ҳунармандлиги, санъати ва маданияти ўз ҳолича сақланиб қолган. Бу ердаги 58 та тарихий-маданий мерос объектидан 17 тасида турли музейлар жойлашган.\nМажмуадаги тарихий обидаларни асл ҳолича сақлаш мақсадида реставрация ва консервация ишлари олиб борилмоқда. Музей-қўриқхонанинг шимолий қисмида, аҳоли истиқомат қиладиган ҳудудда жойлашган Амир Тўра мадрасаси жорий йилда Хитой Халқ Республикасининг 9,5 миллион долларлик грант маблағи ҳисобига қайта тикланди. Натижада ушбу иншоот “Ичан қалъа”даги туристик объектлардан бирига айланди.\nМадраса 1872 йили барпо этилган. Чор Россиясининг Хоразмга ҳужуми туфайли обида қурилиши охирига етказилмай тўхтаб қолган.\nМадрасанинг олд фасади Хива меъморлигига хос тарзда икки қаватли қилиб қурилган. Бу ерда 54 та ҳужра бўлиб, ички саҳн кошин билан қопланган. Шунингдек, 2 та гумбазли хона, қишки ва ёзги масжидлар, дарсхона бўлган.\nДавлатимиз раҳбари “Ичан қалъа”да халқимизнинг бебаҳо маданий мероси мужассам эканини, Амир Тўра мадрасаси каби ноёб обидалар аждодларимизнинг тарихий ўзига хослигини сақлаш ва келажак авлодларга асл ҳолича етказишда муҳим аҳамият касб этишини алоҳида таъкидлади.\n– Тарихий биноларни сақлаш ҳамма даврларда энг катта муаммо бўлиб келган. Хива Ўзбекистонда тарихий обидаларни таъмирловчи реставраторлар мактаби бўлган. Бугун ана шу мактабни қайта тиклаш вақти келди, – деди Президент. – Амир Тўра мадрасаси реставраторларни ўқитадиган мактаб бўлади. Бу ерда усталарга Самарқанд, Фарғона, Қўқон реставрация мактаблари анъаналари ўқитилади. Сайёҳлар кундузи реставраторлар ишини кўрса, кечки пайтлари бу ерда тарихий саҳналар, хон қабуллари намойиш этилади. Шундай қилсак бу обидаларда ҳаёт қайнайди.\nТуризм мамлакатимизда стратегик соҳалардан биридир. Хоразм вилоятида ҳам бу борада улкан салоҳият мавжуд. Ундан оқилона фойдаланиш мақсадида 2020-2021 йилларда вилоятда туризмни ривожлантириш дастури ишлаб чиқилган.\nМазкур дастурда Хоразмнинг туризм салоҳиятини ривожлантириш стратегияси белгилаб олинган. Унга кўра келгуси икки йилда вилоятда умумий қиймати 1,09 триллион сўмлик 64 та инвестиция лойиҳаси амалга оширилади. Туризм лойиҳалари вилоятнинг барча туманларини қамраб олади.\nЖаҳонда кузатилаётган коронавирус таҳдиди туризм бозорига ҳам салбий таъсир кўрсатмоқда. Ўзбекистонда бунинг олдини олиш ва соҳани барқарор ривожлантириш учун зарур чоралар ишлаб чиқилди. Давлатнинг институционал кўмаги, ҳукуматлараро ҳамкорлик, логистика, туризм салоҳияти тарғиботи, ички туризм ойлиги ва ҳафталиклари, “Ўзбекистон бўйлаб саёҳат қил!” лойиҳалари ана шундай чоралар сирасига киради. Шунингдек, минтақавий туризм лойиҳаси орқали коронавирус тарқалмаган қўшни давлатлардан сайёҳларни жалб қилишни назарда тутилган.\nМамлакатимиз бўйлаб амалга ошириладиган бундай тадбирлар натижасида 580 минг хорижий сайёҳни жалб қилиш ва туризм хизматлари экспортидан 94 миллион доллар даромад кўриш режалаштирилган. Шунингдек, ички туризм орқали 5 миллион юртдошимизнинг саёҳатларини ташкил этиш ва қўшимча 840 миллиард сўм тушумга эришилади.\n“Илм, маърифат ва рақамли иқтисодиётни ривожлантириш йили” Давлат дастурига мувофиқ, вилоятда таълим йўналишида лойиҳалар амалга оширилади. Жумладан, Хоразм вилоятида Малайзиянинг “Binary” университети филиалини, Урганч давлат университетида маданий меросни бошқариш, гид ҳамроҳлиги ва таржимонлик йўналишларини очиш режалаштирилган. Бунинг натижасида вилоятда ҳар йили туризм йўналишида 50-60 нафар малакали кадр тайёрланади.\nХоразм лазгиси ўтган йил декабрь ойида ЮНЕСКОнинг номоддий маданий мерос рўйхатига киритилган эди. Бугунги кунда Япония, АҚШ ва Европа давлатларида лазгига қизиқиш ортиб бормоқда. Ушбу санъатни ёшларга етказиш, хорижликларга маҳорат дарслари ўтиш учун Хоразмда лазги академияси ташкил этилади. Бу ҳам халқимизнинг номоддий маданий меросини дунёга тарғиб этишга хизмат қилади.\nБугунги кунда вилоятда 600 дан ортиқ балиқчилик фермер хўжалиги мавжуд. Бу гострономик туризмни ривожлантириш учун қулай имкониятдир. Ундан фойдаланиш мақсадида 71 та кўлда халқаро стандартлар даражасида хизмат кўрсатишни йўлга қўйиш орқали сайёҳлар оқимини кўпайтириш мўлжалланмоқда.\nАфсуски, бизда ҳозир фақат балиқ ови ва гострономик хизматлар кўрсатилади. Аслида Хоразмда биргина ушбу йўналишда ўндан ортиқ хизматни йўлга қўйиш мумкин. Бу йўналишни ривожлантириш ва келгусида Хоразмни балиқчилик, яъни “Fishing culture” марказига айлантириш кўзда тутилган. Ҳозирги кунда Франция ва Россия телекомпаниялари билан Хоразм балиқчилигига бағишланган кўрсатувлар суратга олинмоқда.\nБундан ташқари, қишлоқларда янги иш ўринлари яратишда туризмнинг роли катта. Хоразм мисолида “Туристик маҳалла”, “Туристик қишлоқ” концепциялари ривожлантирилади. Бунинг учун тўртта қишлоқ танлаб олиниб, уларда саксонга яқин меҳмон уйлари барпо этиш, ҳудудларнинг ҳунармандлиги, агро ва этно туризмини кўрсатиш мўлжалланаяпти.\nВилоятда тематик паркларни ривожлантириш бўйича ҳам лойиҳалар ишлаб чиқилган. Масалан, Хоразм заминидан кўплаб буюк аждодларимиз етишиб чиққан. Уларнинг мум ҳайкаллари ва фото зоналарини ташкил этиш мўлжалланмоқда. Улардан дастлабки тўрттаси “Ичан қалъа”да ўрнатилади. Йил охиригача ўндан зиёд аждодларимизнинг ҳайкаллари ўрин олади.\nХива туманида “Анор”, “Анжир”, Янгиариқ туманида “Меннонит қишлоғи” тематик парклари барпо этилади. Натижада кўплаб янги иш ўринлари яратилади, ҳудудларнинг туризм жозибадорлиги ортади.\nДавлатимиз раҳбари туризм лойиҳалари билан танишар экан, Хивада хонлар шаҳарчасини қуриш, бу ерда Хоразм хонлари тарихини кўрсатиш ва халқимиз ва хорижий сайёҳларга етказиш кераклигини таъкидлади.\n– Бизникидек буюк тарих ер юзида жуда кам. Жалодиддин Мангубердидек буюк аждодларимиз билан ҳар қанча фахрлансак арзийди. Боболаримиз тарихини ўргатадиган масканларни кўпайтирсак ҳам даромад келади, ҳам халқимизга тарихимизни ўргатамиз, – деди Шавкат Мирзиёев.\nПрезидентимиз Хива шаҳридаги бирорта обида эътиборсиз қолмаслиги, амалга ошириладиган лойиҳалар натижасида дунёдаги гўзал туристик масканлардан бирига айланиши лозимлигини таъкидлади. Вилоятда туризмни ривожлантириш борасида мутасаддиларга аниқ топшириқлар берди.\n20:51 / 12:03:2020


акцияси давом этяпти\nЎзбекистон ХДП Жиззах вилоят кенгаши Арнасой туманида ушбу лойиҳа доирасида «Она ва бола саломатлигини муҳофаза қилиш — диққат марказимизда» мавзусида давра суҳбати ҳамда тиббий акция ўтказди.\nТадбирда вилоят ва туман партия кенгашлари раҳбарлари, депутатлар, партиянинг «Фаол аёллар» қаноти етакчилари, соғлиқни сақлаш тизими мутахассислари, туман хотин-қизлар қўмитаси, «Соғлом авлод учун» халқаро хайрия фонди туман бўлими, «Маҳалла» хайрия жамоат фонди вилоят бўлимлари масъуллари ҳамда кенг жамоатчилик вакиллари иштирок этди.\nДавра суҳбати партия дастурида белгиланган вазифалар ижросини таъминлаш мақсадида ташкил этилди. Соғлом ва баркамол авлодни вояга етказишда оиланинг ўрни беқиёс эканини тушунтириш ишлари олиб борилди. Аҳолига кўрсатилаётган тиббий хизмат ўрганилди. Аниқланган маълумотлар Жиззах вилоят ва Арнасой туман Кенгашларидаги партиямиз гуруҳларига тақдим этилди.\nОна ва бола соғлиғини муҳофаза қилиш, хотин-қизларнинг репродуктив саломатлигини яхшилаш, бепул тиббий кўрикдан ўтиш, даволаниш ҳамда бошқа имтиёзлар ҳақида атрофлича тушунча берилди. Шу билан бирга, аёлларнинг ўз ҳуқуқларидан фойдаланиш тартиби, қизларнинг эрта турмушга чиқишининг салбий оқибатлари, скрининг ва перинатал марказларида яратилган шароитлар тўғрисида батафсил маълумотлар берилади.\nМутахассислар йиғилганларни қизиқтирган саволларга жавоб берилди.\nТадбир доирасидаги акция давомида аёллар ва болалар бепул тиббий кўрикдан ўтказилди.


АҚШда 93 аёлни ўлдирган энг ашаддий серияли қотил ўз айбига иқрор бўлди — Sof.uz\nЖАҲОН 6,258,497 2,783,942 373,677\nАҚШда 93 аёлни ўлдирган энг ашаддий серияли қотил ўз айбига иқрор бўлди\n8.10 15:58 899 Жамият\nСамуэл Литтл – АҚШ тарихидаги энг ашаддий серияли қотил\nФедерал Қидирув Бюроси Самуэл Литтлнинг АҚШ бўйлаб 93 нафар аёлни ўлдиргани ҳақидаги эътирофини ишончли, деб ҳисоблайди.\nФҚБга кўра маҳкум Қўшма Штатлар бўйлаб 90 нафардан ортиқ аёлни ўлдирганини тан олгани уни мамлакат тарихидаги энг ашаддий серияли қотилга айлантирган.\n2012 йилдан буён панжара ортида бўлган Самуэл Литтл ўтган йили терговчиларга 1970-2005 йиллар орасида бутун мамлакат бўйлаб 90 дан ортиқ аёлнинг ўлимига масъул бўлганини айтган эди. Ўтган якшанба куни чиққан хабарда ФҚБ федерал жиноятлар бўйича таҳлилчилар унинг барча эътирофлари ишончли эканига ишониши ва булардан 50 таси расмийлар томонидан тасдиқланганини эълон қилди.\nТерговчилар Флорида, Арканзас, Кентукки, Невада ва Луизанада яна 5 та шундай иш бўйича янги маълумот ва тафсилотларни ўрганмоқда.\n79 ёшли Литтл кўп марталик бир умрлик қамоқ жазосига ҳукм қилинган бўлиб, Калифорнияда жазони ўтамоқда. У ўзининг 93 қурбонини бўғиб ўлдирганини, уларнинг деярли барчаси аёллар бўлганини айтган.\nҚурбонларнинг бир қанчаси жамиятдан ажралиб қолган одамлар бўлган. Шунинг учун уларнинг кўпчилиги гиёҳванд моддани ҳаддан ортиқ истеъмол қилиб юборгани учун, ёки тасодифан, ёхуд номаълум сабабларга кўра ўлганига ишонилган. Баъзи жасадлар умуман топилмаган.\nФҚБ Литллнинг ўзи қамоқда ўтириб чизган 30 та рангли суратдаги қурбонлар бўйича текширув ўтказди. Булар инсонни ҳаяжонга соладига суратлар бўлиб, аксари қора танли аёлларга тегишлидир.\nСамуэл Литтл қамоқхонада ўтириб чизган ўз қурбонларининг расми\nAssociated Press aгентлиги Литтлнинг видеосуҳбатини ҳам ўрганиб чиқди. У бу видеода 1993 йили бир аёлни қандай қилиб бўғиб ўлдириб, кейин унинг жасадини ташландиқ йўл ёқасидаги жарликка ташлаб кетганини тасвирлаб берган. “Мен жасаднинг думалаб ерга урилаётгани овозини эшитдим, бу унинг ҳали ҳам жарликка тушиб кетаётганини билдирарди”, дейди у.\nБошқа бир видеода у Янги Орлеандаги қурбонини хотирлаб: “У гўзал эди. Буғдойранг, бўйи узун, чиройли ва очиқкўнгил аёл эди”, деган.\nБу воқеа 1982 йили бўлган, улар клубда учрашишган. Аёл Литтлнинг Линколн русумли машинасида бирга кетган ва улар кўрфаз қирғоғида тўхташган. “У мен сувга чўктириб ўлдирган ягона аёл эди”, деган у.\nТерговчилар ҳалигача бутун мамлакат бўйлаб унинг иқрорликларига далил топиш, ўнлаб йиллар давомида очилмай қолган жиноятларни бунга боғлаш учун ҳаракат қилишмоқда.\nАвгуст ойида у Огайода тўрт аёлни ўлдирганини тан олди. Литтл 2013 йили Калифорнияда 3 аёлни ўлдиришда айбдор деб топилган, ўтган йили эса Техасда бир аёлни ўлдирганига иқрор бўлганди.\nТеннеси штатидаги Кнокс округи расмийлари душанба куни Марта Куннингҳем исмли аёл ҳам Литллнинг қурбони бўлган бўлиши мумкинлигини айтиб чиқди. Бу аёлнинг жасади 1975 йил 18 январ куни тушдан кейин округнинг шарқидаги ўрмондан, овчилар томонидан топилган эди. Аёлнинг жасади белидан пасти яланғоч бўлиб, ҳамёни ва тақинчоқлари ёнида бўлмаган.\nШунча ашёвий далилларга қарамай изқуварлар ўша пайтда Куннингҳемнинг ўлимини табиий сабабларга боғлаб, жасад топилган куннинг ўзидаёқ ишни ёпишган. Суд-тиббий эксперти эса тергов ҳисоботидаги “ўлим сабаби” деган жойга “номаълум” деб ёзиб қўйган.\nАҚШ Samuel Littl seriyali qotillik FQB\n29.05 12:32 3977\nКеча, 17:40 2143\n30.05 09:33 1389\n30.05 12:50 284 Жаҳон\n30.05 11:38 677 Жаҳон\n29.05 23:28 158 Жаҳон


“Сариқ нимчалилар” ҳаракати халқаро экспертлар нигоҳида\nБМТнинг Инсон ҳуқуқлари бўйича кенгашининг маълум қилишича, Францияда ўтган йилнинг ноябрь ойида бошланган “Сариқ нимчалилар” норозилик намойишларида ҳукумат томонидан амалга оширилган тадбирларда инсон ҳуқуқлари жиддий поймол этилган.\nЖорий йил 19-22 март кунлари Испаниянинг Сарагоса шаҳрида бўлиб ўтадиган “Figan-2019” халқаро кўргазмасида иштирок этиш учун фермер хўжаликлари раҳбарлари тайёргарлик кўришмоқда.\nШҲТ котибияти Ҳиндистон ҳукуматига таъзия изҳор этди\n14 февраль куни Ҳиндистоннинг Жамма ва Кашмир штатида амалга оширилган теракт мамлакатнинг сўнгги ўн йиллик тарихидаги энг йирик қўпорувчилик ҳаракати сифатида қайд этилди.\nПокистонга молиявий ёрдам кўрсатилади\nХалқаро валюта жамғармаси Покистонни иқтисодий қўллаб-қувватлашга тайёр, аммо...\nКеча дунёда нималар рўй берди?\nДунёдаги энг муҳим воқеалар қисқа сатрларда.\nЯширин қимор ўйинлари ташкилотчилари қўлга олинди\nЖанубий Кореяда яширин қимор ўйинлари ташкилотчилари қўлга олинди.\nРоссиянинг Сочи шаҳрида Россия, Туркия ва Эрон президентлари – Владимир Путин, Режеп Таййип Эрдўғон ва Ҳасан Руҳоний ўртасида музокаралар бўлиб ўтди.\nВенесуэлага инсонпарварлик ёрдами кела бошлади\nВенесуэлага Колумбиядан юборилган инсонпарварлик ёрдами кела бошлади.\nВенесуэлага тиббий дори воситалари етказилди\nВенесуэлага Куба, Хитой, Фаластин, Туркия, Россия каби давлатлар, БМТ тузилмалари ва бошқа халқаро ташкилотлардан тиббий дори воситаларини ўз ичига олган инсонпарварлик ёрдами етиб келган.\nТрамп бюджет тўғрисидаги қонунни имзоламаса, АҚШда навбатдаги "шатдаун" юз беради\nАҚШ Вакиллар палатаси бюждет тўғрисидаги қонунни тасдиқлади.\nВенесуэла мухолифати мамлакатнинг нефть базалари назоратини қўлга олмоқда\nЧоршанба куни Хуан Гуайдо бошчилигидаги Венесуэла мухолифати ПДВСА давлат нефть компанияси назоратини ўз қўлига олган.\nРоссия терроризмга ҳомийлик қилади(ми?)\nINTERFAX.RUнинг хабар беришича, АҚШ сенаторларидан бир гуруҳи Россиянинг терроризмга ҳомийлик қилишига аниқлик киритиш таклифи билан чиқди.\n“Хавфсиз шаҳар”: Қирғизистонда пиёдалар ҳам жаримага тортилади\nБишкекда йўл хизмати инспекторлари белгиланмаган жойдан ўтадиган йўловчиларни жаримага тортади.\nТўй тантаналари ўтказиш масаласида қоидалар ишлаб чиқилмоқда\nҚирғизистон Республикаси Баткен вилояти маъмурияти тўй тантаналари ўтказиш масаласида қоидалар ишлаб чиқмоқда.\nНью-Йорк собиқ ҳокими, Bloомberg компанияси асосчиси, миллиардер Майкл Блумберг шахсий маблағларидан 2020 йилда Дональд Трампнинг рақиби кампаниясини молия билан таъминлаш мақсадида камида 500 миллион доллар ажратишга қарор қилди, дея хабар беради Politico нашри.\nИсландия ─ яшаш учун энг тинч мамлакат\nМутахассисларнинг таъкидлашича, 2018 йилда дунёнинг кўплаб давлатларида зиддиятли ҳолатларни камайганига қарамасдан, сўнгги тўрт йил мобайнида дунё ҳамжамиятида тинчлик вазияти даражаси пасайиб бораётгани инсоният келажагига рахна солмоқда.\nХитой ва АҚШнинг Пекиндаги савдо музокараларида нималар режалаштирилган?\nХитой ва АҚШлик музокарачилар Пекинда икки йирик давлат ўртасидаги савдо-сотиқ келишмовчилигини тугатишга қаратилган олий даражадаги музокараларни бошлади.\nГуайдо тарафдорлари Венесуэланинг АҚШдаги элчихонаси ҳисобларини қўлга киритди\nЎзини вақтинча Президент деб эълон қилган Венесуэла оппозицияси раҳбари Хуан Гуайдо тарафдорлари мамлакатнинг АҚШдаги элчихонаси ҳисоб рақамларини қўлга киритган, деб хабар бермоқда ТАСС Reuters агентлиги манбасига таяниб.


қадраламоқ - Parstoday\nфеврал 14, 2021 12:03\nАфғонистон биринчи вице-президенти Исломқалъа божхонасидаги улкан ёнғинни учириш жараёнида кўрсатган ёрадмлари учун Эронга миннатдорчилик билдирди.\nОзарбойжон республикаси Исломий Инқилоб раҳбарининг Тоғли Қорабоғ можароси бўйича баёнотларини олқишлади\nноябр 04, 2020 15:59\nОзарбойжон Ташқи ишлар вазирлиги тарқатган баёнотида, Эрон Исломий Инқилоб олий раҳбари Оятуллоҳил -Узмоъ Хоманаийнинг Тоғли Қорабоғ можароси тўғрисидаги сўзларини ва ул зотнинг Озарбойжон республикасининг ҳудудий яхлитлигини сақлаш зарурлигига урғу берганларини юқори баҳолади.\n"Камон-99 " амалиётини хотиралаш маросими (фотожамланма)\nсентябр 23, 2020 13:57\n"Камон-99" амалиётини хотиралаш маросими сешанба куни эрталаб Ҳамадондаги Шаҳид Ноже базасида Hamadondagi Shahid Noje bazasida "Фантом жанглари" ҳужжатли филмнинг намойиши билан бўлиб ўтди.\nВенесуэлла президенти Эронга миннатдорчилик билдирди\nавгуст 24, 2020 11:06\nКеча Венесуэлла президенти Вашингтоннинг Венесуэллага қарши нефт санкциялари вазиятида Каракас давлатига ёрдам етказгани туфайли Эрон давлатига миннатдорчилик билдирди.\nҲаким Умар Хайём Нишобурийни улуғлаш куни (фотожамланма)\nмай 17, 2020 20:31\nУрдубиҳишт ойининг 28-чи куни Эроннинг буюк шоири, файласуфи, мунажжими ва риёзиёт илмининг билимдони Умар Хайёмнинг туғилган куни билан тўғри келади.\nЭрон давлати гуманитар ёрдамлар жўнатган Ўзбекистонга миннатдорчилик билдирди\nЭрон ТИВ наттоғи коронавирусга қарши кураш жараёнида, эронликларга инсонпарварлик ёрдамлар жўнатган Ўзбекистон , БАА ва БМТнинг ЮНИСЕФ жамғармасига миннатдорчилик билдирди.


«Интер» президенти Контенинг клубни тарк этгани сабабини тушунтирди\n«Интер» клуби президенти Стивен Чжан жамоа бош мураббийи Антонио Контенинг клубдан кетиши ҳақида гапирди.\n«Пандемия сабабли молиявийи қийин давр бошланди. 2019-2020 йилларда Европанинг бир қатор йирик клублари сингари «Интер»нинг ҳам зарарлари миқдори 2 миллиард еврога етди. Натижада биз ўз режаларимизни қайтадан кўриб чиқишга ва бошқа жойлардан ҳам маблағ излашга тушдик. Клубни сотишга ҳам рози эдик, аммо ҳеч қандай таклиф тушмади. Ҳозирги мақсадимиз – харажатларни камайтириб, аввалги молиявий барқарорликни тиклаш. Акс ҳолда биз янги инвесторларни топа олмаймиз.\nКонте масаласида гапирадиган бўлсам, клубдаги вазият бўйича қарашларимиз ўртасида катта фарқ бор эди. Айнан шу жиҳат у билан хайрлашишимизга олиб келди. Конте – ажойиб мураббий, аммо президент сифатида мен клубнинг барқарорлиги ҳақида кўпроқ ўйлашим керак», - дейди Чжан La Gazzetta dello Sport билан суҳбатда.\nЭслатиб ўтамиз, Конте жорий мавсум якунида «Интер» билан скудеттони қўлга киритиб, «Ювентус»нинг 9 йиллик чемпионлик сериясига барҳам берганди. 26 май куни эса истеъфога чиқишини эълон қилди.


Британияда ҳайдовчисиз автомобилларни суғурталаш бошланди - Автомобильные новости UZ - Скачать музыку бесплатно новинки музыки 2016-2017\nБританияда ҳайдовчисиз автомобилларни суғурталаш бошланди\nAdrian Flux компанияси автоном транспорт воситалари ҳисобига суғурталаш доирасини кенгайтирди. Ҳайдовчисиз автомобилларни суғурталашга доир ҳуқуқий ҳужжатларида оддий автомобилларникидан кўпроқ пунктлар бор. Бироқ ҳайдовчисиз машинани суғурталашнинг айрим нозик жиҳатлари ҳуқуқшуносларни ўйлантириб қўйди. Маълумки, ҳайдовчисиз автомобиллар ҳам яккатезлик (тезликни ўзгартирмасдан бир хилда сақлаш тизими), мустақил ҳолда автотураргоҳга жойлаш, шошилинч тормозлаш сингари тизимлар билан таъминланган. ЙТҲ рўй берганда масъулият бу тизимларни ишга туширган ҳайдовчининг ўзида бўлиши йўриқномада ёзиб қўйилган. Дейлик, ҳайдовчисиз автомобилда бу тизимлардан бири ишга туширилганда кор-ҳол рўй берса, ким жавобгар бўлади? Аммо Adrian Flux суғурта компанияси автоном машиналар ҳайдовчили машиналардан кўра ЙТҲга кам учрашини ҳисоблаб чиқишди ва ҳайдовчисиз автомобиль учун анчагина фойдали бўлган шартнома тузилди. Ҳужжатга кўра, автоном машинага тизим янгиланиши ўрнатилмаган, сунъий йўлдош ўчиб қолган, ҳаттоки, машина дастурини хакерлар бузган тақдирда ҳам пул тўланадиган бўлди. Тўғри, суғурта полиси қанчани ташкил этиши, ҳозирча, эълон қилинмади. Бироқ ҳайдовчисиз технологияни суғурталаш бу соҳада муҳим қадам бўлганини эътироф этиш зарурдир. - деб хабар бермоқда Carzone.uz нашри.


Қўлимизда ҳужжат бор! Қодированинг ўлими ортидаги сирлар очиляпти | Qalampir.uz\nТаҳлил\t05 Ноябрь 2019 20:44 60489\nХабарингиз бор, жорий йилнинг 23 сентябрь куни ўзбекистонлик 23 яшар Нодира Қодирова Туркияда “Адолат ва тараққиёт” партияси депутати Ширин Уналнинг уйида ҳалок бўлган эди.\nОрадан 16 кун ўтгандан кейин ҳам Ҳилола Ўнарбоева мамлакатни тарк этмайди. Аксинча, у депутат Ширин Уналнинг уйида яшашда давом этади. Бу орада эса уни ноқонуний равишда яшашига ва ишлашига рухсат бергани учун Ширин Уналга нисбатан ҳужжат расмийлаштирилганми ё йўқ, буниси номаълум. Шуниси аниқки, Туркиядаги қонунларга кўра, парламент аъзолари депутатлик муддати тугагунига қадар дахлсиз.\nЯна шуни ҳам алоҳида қайд этиш керакки, Ҳилола Ўнарбоевага берилган “мамлакатни тарк этишга даъват қарори”да унинг қайси моддага асосан депорт қилинаётгани кўрсатилмаган. Туркиядаги қонунларда эса бу жуда муҳим. Боиси депортлар турлича. Қайси қонун бузилишига қараб, қонунбузар ё жарима билан қутилади, ё 1 йил, ё 3-4-5, боринг ана 7 йилгача Туркияга кириш ҳуқуқидан маҳрум этилади. Ҳилола Ўнарбоевага берилган қарорда эса моддалар келтирилмаган.\n“Дафн маросимидан аввал синглимни ювинтирдилар. Ўша вақт кўрганларимга ишонгим келмаяпти. Менга фақат ўз жонига қасд қилди, танасида бир дона ўқ изи бор дейишганди. Аммо улар иккита. Чап кўкрагининг устида бир ўқ изи бор. Бел қисмининг орқаси, буйрак соҳасига ҳам ўқ узилган. Умумий ҳисобда икки марта ўқ узилган. Ўқ отилган қисмларни эса тикишган.\nТемир ёки тўппончанинг орқа тарафи билан уришганми, билмадим, аммо синглимнинг бўйин соҳаси энса қисмида ҳам зарба излари бор эди.\nСинглимнинг чап кўзи, қолаверса, танасининг бошқа қисмлари ҳам кўкарганди. Яъни синглимни ваҳшийларча дўппослашган. Синглимнинг жасадини кўрган аёлларнинг айтишича, унинг танасини бўғзидан то пастгача ваҳшийларча йиртишган. Барча ички аъзоларини олиб ташлашган. Синглимнинг ичи бўм бўш эди”, дейди Нодира Қодированинг акаси Муҳаммадали Қодиров.\nТуркия Ички ишлар вазири Сулаймон Сойлу эса бу ҳолат на “Адолат ва тараққиёт” партияси ва на депутат Ширин Уналнинг босими остида ўрганилмаслиги, ишни шахсий назоратига олганини айтган эди.\n14 Июль 08:38 67761\n12 Июль 16:08 42601\n13 Июль 08:33 39636\n14 Июль 20:05 35845\n13 Июль 23:00 34927


АҚШ ким билан келишганини яхши билади\n06 июл 2022, Тошкент вақти: 08:30\nАҚШ Давлат котибининг ўзбекистонлик ҳуқуқ фаоли Мўътабар Тожибоевани тақдирлаши¸ инсон ҳуқуқлари фаоллари кўнглида қамоқдаги ўз ҳамкасбларининг тез орада озод этилишига нисбатан умид чироғини ëқди.\nЎзбекистон ҳукумати билан ноҳарбий юкларни Афғонистонга олиб ўтиш борасида келишувга эришилганини билдирган АҚШ Давлат департаменти расмийси¸ инсон ҳуқуқлари борасидаги мулоқот давом этишини билдирди.\nАҚШ Давлат департаменти матбуот котиби Роберт Вуд жума куни берган матбуот анжуманида Ўзбекистон билан бу давлат ҳудуди орқали Афғонистондаги НАТО кучларига тегишли ноҳарбий юкларни олиб ўтиш тўғрисидаги келишув имзоланганини маълум қилди.\nУнга кўра, икки давлат Мудофаа вазирлиги ўзаро хат алмашинуви воситасида тижорий йўналишга оид шундай келишувга эришган.\nАна шу баёнот янграши билан матбуот вакиллари Департамент расмийсига савол билан юзланди:\n- Бу келишувни имзолаган экан, демак, АҚШ ҳукумати Ўзбекистонда инсон ҳуқуқлари аҳволи яхшиланган, деган хулосага келдими ёки шу билан инсон ҳуқуқлари масаласи кейинги планга тушдими?\nБу саволга жавобан АҚШ депарматенти расмийси жуда аниқ жавоб берди:\n- Биз инсон ҳуқуқлари масаласида Ўзбекистон ҳукумати билан боғлиқ баъзи хавотирларимиз борлигини айтиб келдик. Аммо, бугун эришилган келишувдан кўзлаган асосий мақсад ва унинг Афғонистондаги толибон ҳамда Ал-Қоидага қарши амалиётларни қувватлаш бўйича мавжуд имконларимизни кенгайтириши жуда муҳимдир.\nРавшанки, АҚШ ва Ўзбекистон ҳукумати Толибон ва Ал-Қоиданинг Афғонистонда кучайиши олдини олишдан бирдек манфаатдор.\nШундай экан, ҳа, бизнинг инсон ҳуқуқлари аҳволи билан боғлиқ хавотирларимиз бор, аммо айни вақтда¸ бизнинг Ўзбекистон билан боғлиқ бошқа умумий манфаатларимиз ҳам бор.\nАлбатта, биз инсон ҳуқуқлари фронтидаги хавотирларимизни билдиришда давом этамиз, деди АҚШ Давлат департаментининг матбуот котиби Роберт Вуд.\nЎзбекистон ҳукумати билан кейинги алоқаларда инсон ҳуқуқлари масаласи устивор бўлишини таъкидлаган АҚШ Давлат департаментининг бу баёнотидан сўнг биз Ўзбекистон ичкарисидаги ва хориждаги инсон ҳуқуқлари ташкилотларининг баъзилари муносабатини ўргандик.\n- Андижон воқеаларидан сўнг икки давлат ўртасида ёмонлашган муносабатлар ва мулоқотларнинг узилишидан биз фақат ва фақат ютқаздик, деди бу воқеаларга муносабат билдирган ўзбекистонлик таниқли ҳуқуқ фаоли Бахтиёр Ҳамроев.\nЎзбекистон инсон ҳуқуқлари жамиятининг Жиззах бўлимига раҳбарлик қилган Бахтиёр Ҳамроев Ўзбекистонда жуда оғирлашиб бораётган инсон ҳуқуқлари аҳволини ўнглаш йўлида ичкаридан туриб, фаолиятни давом эттираётган жуда оз сонли фаоллардан биридир.\nУ Андижон воқеаларидан сўнг тўнини тескари кийган Ўзбекистон ҳукуматининг унинг кўплаб сафдошларини банди, кўпчилигини эса юртни ташлаб кетишга мажбур қилганини эслатиб, ҳозирга келиб бу ҳукумат билан мулоқот тарафдорлари сафига қўшилганини айтди.\n- Қандай ҳолатда бўлса ҳам¸ албатта¸ ўзларининг манфаатларидан келиб чиққан ҳолда¸ Ўзбекистон билан мулоқот олиб бориш керак. Азоб чекиб ëтган дўстларимизни битта-битта бўлса-да¸ озод қилиш сиëсатини энди тушундим ва қўллаб-қувватладим.\nБу ерда жуда нозик сиëсат олиб бораëтганини кўрасиз. Мен ноҳарбий юкларни Афғонистонга ўтказиш бўйича келишув ҳужжатларини ўтган кун ўқидим. Мен бундан жуда хурсанд бўлдим.\nБарак Обаманинг давлат тепасига келиши ва унинг Ўзбекистон билан олиб бораëтган муносабатларида қандайдир янгиликлар бўлади ва дўстларимиз озод бўлади деб умид қиламан¸ дейди жиззахлик ҳуқуқ фаоли Бахтиёр Ҳамроев.\nУ каби оз сонли ҳуқуқ фаоллари билан ҳамкорликда иш олиб борган ва ҳозирда Ўзбекистондан чиқариб юборилган Ҳюман Райтс Уотч ташкилотининг Ўзбекистон бўйича махсус вакили Игор Воронцов бу келишув АҚШ нинг Ўзбекистонга нисбатан муносабатларини чекламайди, деган фикрда.\n- Аввал АҚШ ҳукуматида Ўзбекистон ҳукуматининг сиёсатига таъсир ўтказиш имкони бор эди ва АҚШ ҳукумати ўзи учун мумкин ва мақбул, деб билган даражада таъсир кўрсатиб келди. Ҳозир ҳам худди шундай бўлади.\nТўғри, давлатлар ўзаро манфаатлари ўртасидаги уйғунлик аввалгидан кўра кучайганини, кутилмаганда, тушуниб қолиши мумкин. Лекин бу уларнинг иши.\nБизнинг нуқтаи-назаримиз шундан иборатки, биз ҳеч қачон Ўзбекистонни яккалаш сиёсатини қувватламаганмиз. Фақатгина биз АҚШ ҳукуматини инсон ҳуқуқлари масаласида принципиал позицияда собит туришга чақириб келганмиз ва чақиришда давом этамиз, дейди Ҳюман Райтс Уотч ташкилотининг Ўзбекистон бўйича махсус вакили Игор Воронцов.\nЎзбекистонда инсон ҳуқуқлари вазиятидан қаттиқ хавотир билдирган ва яқиндагина расмий Тошкент ҳамда дунё жамоатчилигини Андижон воқеаларини унутмасликка чақирган Халқаро амнистия ташкилоти ҳам АҚШ Давлат департаментининг янги раҳбарияти инсон ҳуқуқлари масаласида Ўзбекистон ҳукумати билан принципиал асосда мулоқот олиб боришига умид қилмоқда.\nТашкилотнинг Марказий Осиё бўйича вакили Мэйси Вайшердинг Давлат котиби Ҳиллари Клинтоннинг юқори минбардан туриб сўзлаган нутқини бу борадаги жуда жиддий баёнот сифатида қабул қилганини айтган эди.\n-Янги Давлат котиби Ҳиллари Клинтонга умид боғлаганим сабаби шундаки, у Америка ҳукуматининг ўзбекистонлик инсон ҳуқуқлари фаоли Мўътабар Тожибоевага берган “Жасоратли аёл” мукофоти тақдимот маросимида жуда жиддий нутқ қилди.\nУ АҚШ янги маъмуриятининг ташқи сиёсатида инсон ҳуқуқлари биринчи даражали масалалардан бири бўлиши ва бу масала унинг ўзи учун ҳам бирламчи аҳамиятга эга эканини алоҳида таъкидлади.\nБу ваъда бажарилиши ва инсон ҳуқуқлари масаласи АҚШ янги маъмуриятининг ташқи сиёсати устивор йўналиши бўлишидан қаттиқ умидворман¸ деди Халқаро амнистия ташкилотининг Марказий Осиё бўйича вакили Мэйси Вайшердинг.\nЛавҳамиз сўнггида АҚШ Давлат департаменти матбуот котиби ўтказган анжуманда кузатилган қизиқ бир ҳолатга эътиборингизни тортмоқчимиз.\nРоберт Вудга берилган саволлар орасида: “Бу транзит йўналишида АҚШ ҳарбийлари ҳам Ўзбекистон орқали Афғонистонга олиб ўтиладими?” дейилган савол икки бора такрорланди.\nҲар икки саволга жавобан Роберт Вуд буни на инкор қилди ва на тасдиқлади - АҚШ расмийсининг моҳир дипломатларга хос равишдаги ҳар икки жавобидан кейин, айтиш мумкинки, журналистларнинг бу борада қўйган конкрет саволлари очиқ қолди.


Евро-2020. Нохушлик юз берган ўйинда Дания Финляндияга мағлуб бўлди / CHAMPIONAT.asia\n09:58Бэйлига АПЛ грандлари қизиққанди, аммо... 0 09:36Алиссон: "Ўйлаб ўтирмадим. "Ливерпул"да бахтлиман" 0 09:14Хамес Родригес "Рома" ва яна бир неча клубга таклиф этилди 2 08:51Olamsport: Ўзбекистонда яна қайси йўналишларда медаль учун имкониятлар қолган?, қишлоқдан Токиодаги Олимпиада шоҳсупасигача 0 08:30АПЛда пенальтилар белгилашлар борасида ўзгартиришлар киритилиши мумкин 6 08:11Слуцкий: "Еврокубоклардаги муваффақиятсиз иштирок - лигамизнинг савиясини кўрсатмоқда" 2 07:50Демиралнинг "Ювентус"дан "Аталанта"га ўтиши тафсилотлари маълум бўлди 0 07:24Тухель Лукакунинг "Челси"га ўтиши ҳақидаги саволга жавоб беришни истамади 1 07:09Токио-2020. Ўзбекистонлик спортчиларнинг иштирокидан LIVE 0 01:38Назорат ўйинлари. "Атлетико" ва "Милан" пенальтилар сериясида мағлуб бўлди, Лондон дербисида дуранг 0 00:59Грилиш эртага "Манчестер Сити" учун тиббий кўрикдан ўтади 3 00:38ЕЧЛ саралаши. "Спартак" дастлабки баҳсда "Бенфика"га мағлуб бўлди 9 00:11"Барселона" ўртоқлик ўйинида мағлуб бўлди 19 23:56Лукаку ва "Челси" шахсий шартнома борасида келишиб олди 10 23:27"Астон Вилла" 30 млн фунт эвазига "Саутгемптон" тўпурарини сотиб олди 4\nЕвро-2020. Нохушлик юз берган ўйинда Дания Финляндияга мағлуб бўлди\n13 июн 00:32\nТеглар : ДанияФинландияЕвро-2020\nЕвро-2020 доирасида Дания ҳамда Финляндия терма жамоалари ўртасидаги ўйин 1-бўлим якунланмасдан аввал Кристиан Эриксеннинг ҳушини йўқотиши сабаб тўхтатилган эди. Ўйин 23:30 дан бошлаб давом эттирилади. Якунда Финляндия Дания ўйинда тўлиқ устунлик қилган баҳсда ғалабага эришиб, муҳим 3 очкони қўлга киритди.\nЧемпионат Европы. Группа B\t. 1-тур\nЙоэль Похьянпало - 60'\nСтадион: Parken, 13790 томошабин\nБош ҳакам: Э́нтони Те́йлор\n43' Кристиан Эриксен (Матиас Йенсен)\n63' Йонас Винд (Андреас Сков Ольсен)\n63' Симон Кьер (Янник Вестергор)\n74' Пьер-Эмиль Хейбьерг\n76' Даниэль Васс (Йенс Ларсен)\n76' Томас Дилейни (Андреас Корнелиус)\n4' Робин Лод\n51' Тим Спарв\n60' Йоэль Похьянпало\n60' Йере Уронен\n76' Теему Пукки (Йони Кауко)\n76' Тим Спарв (Расмус Шуллер)\n84' Йоэль Похьянпало (Маркус Форсс)\n90' Юкка Райтала (Лео Вяйсянен)\nГол: Похьянпало 59'\nГол урилмаган пенальти: Хейбьерг 74' (дарвозабон)\nДания: Шмейхель, Васс (Йенс Ларсен, 76), Кьер (Янник Вестергор, 63), Мэле, Кристенсен, Эриксен (Матиас Йенсен, 43), Хейбьерг, Дилэйни (Андреас Корнелиус, 76), Винд (Андреас Сков Ольсен, 63), Поульсен, Брэйтуэйт\nФинляндия: Градецки, Уронен, Араюури, Райтала (Лео Вяйсянен, 90), О`Шонесси, Тойвио, Спарв (Расмус Шуллер, 77), Камара, Луд, Пукки (Йони Кауко, 77), Похьянпало (Маркус Форсс, 84)\nОгоҳлантиришлар: Луд (4), Спарв (51)\nУшрашув ўз ниҳоясига етди! Финляндия Дания ўйинда тўлиқ устунлик қилган баҳсда ғалабага эришиб, муҳим 3 очкони қўлга киритди.\n90+... Бош ҳакам томонидан учрашувнинг асосий вақтига 4 дақиқа қўшиб берилди.\n84. Гол муаллифи Йоэль Похьянпало ўрнига Маркус Форсс ўйинга қўшилди.\n81. Данияда яна бир хавфли вазият! Аммо бу сафар ҳам якун гол билан тугамаяпти!\nЎзгаришлар икки жамоада ҳам: Дания термасида ўйнаган Даниэль Васс ва Томас Дилейни ўрнига Йенс Ларсен ҳамда Андреас Корнелиус майдонга тушди. Шунингдек Финляндия сафидан Теему Пукки ва Тим Спарвлар ўрнига Йони Кауко ҳамда Расмус Шуллерлар майдонга тушди.\n75. Финляндия посбони Градецки бугун бир неча бор сейвларни амалга оширмоқда!\n74. Гол бўлмади! Хейбьерг пенальтидан ура олмади!\n73. Пенальти! Финляндия дарвозаси томонига белгиланди!\n65. Дания яна олдинга боришга интилмоқда. Зарбалар эса ноаниқ кетмоқда.\n63. Данияда ўзгариш: Йонас Винд ўрнига Андреас Сков Ольсен, Симон Кьер ўрнига эса Янник Вестергор майдонга тушди.\n60. Финляндия терма жамоаси ўйин давомида иккинчи рақамли бўлиб битта вазиятдан унумли фойдаланиб кетмоқда!\n59. ГОЛ! Финляндия ҳисобни очди! Похьянпало қанотдан узатилган тўпни бош билан тўпни дарвозага киритди.\n58. Яна Дания терма жамоаси ҳужум уюштирмоқда. Якуний зарбани Дилэйни берди бироқ ноаниқ.\n55. Данияликлардан хавфли ҳужум. Бироқ ҳужумдаги палапартишлик унинг якунланмай қолишига сабаб бўлди.\n52. Захирадан тушган Матиас Йенсендан хавфли зарба!!! Бирозгина ноаниқ!\nИккинчи бўлимга старт берилди!\nБиринчи бўлим ўз яунига етди.\n45+... 1-бўлимга бош ҳакам томонидан 2 дақиқа вақт қўшиб берилди.\n43. Дания терма жамоаси таркибида ўзгариш: Кристиан Эриксен ўрнига Матиас Йенсен майдонга тушди.\nЭриксеннинг соғлиги яхшилиги айтилмоқда.\nДиққат қилинг! Ўйин 23:30 дан бошлаб яна давом эттирилади! Қайд этилишича, биринчи бўлимнинг сўнгги тўрт дақиқаси, кейин эса 2-бўлим ўйналади.\nКристиан Эриксенни шифохонага олиб кетишди.\nМаълум қилинишича Эриксен майдонга ўзи йиқилган. Унга бошқа футболчи томонидан жароҳат етказиш ҳолати бўлмаган. Ўйин расман тўхтатилди. Икки жамоа бош мураббийлари хам майдонни тарк этишди. Мухлислар эса ҳали кетгани йўқ!\nУЕФА Дания - Финляндия учрашуви қолдирилганлигини маълум қилди!\nҲакам биринчи бўлимга якун ясади.\nДания терма жамоаси аъзолари Эриксеннинг севгилисига далда беришмоқда.\nЎйин тўхтаб қолди. Барча Эриксеннинг соғлигидан хавотирда...\n45+3. Биринчи бўлимнинг асосий вақти якунланди. Айни вақтда майдонда ҳали-ҳамон Эриксенга ёрдам кўрсатилмоқда. Барчанинг кўзи эса ёшга тўлди...\n44. Дания терма жамоаси футболчиси Кристиан Эриксен майдонда йиқилиб ётибди. Унга тиббий ёрдам бериш учун тиббиёт ходимлари етиб келишган. Даниянинг бошқа футболчилари мазкур ҳолатни тўсиб туришмоқда. Футболчи ва мухлислар кўзида ёш...\n40. Брэйтуэйт чамаси 22 метрлардан Финляндия дарвозаси томон зарба йўллади. Бу сафар ҳам ноаниқ.\n37. Учрашув темпи бироз тушди. Ўйин асосан майдон марказида кечмоқда.\n26. Даниядан хавфли ҳужум! Мартин Брэйтуэйтнинг берган зарбаси бирозгина ноаниқ кетди.\n23. Финляндия ва ниҳоят олдинга ўтди! Пукки сал қолса дарвозабон билан яккама-якка вазиятга чиқиб кетиши мумкин эди, бироқ ушбу вазиятда даниялик ҳимоячилар ишончли ҳаракат қилишди.\n18. Хавфли зарба яна Финляндия дарвозаси томон! Эриксеннинг чамаси 25 метрлардан берган зарбасини дарвозабон муштлари билан уриб юборди.\n15. ЗАРБА! Дания терма жамоаси аъзоси Дилэйни тўпни Хейбьергга етказиб берди. Унинг бош билан берган зарбасини дарвозабон ажойиб тарзда қайтариб юборди. Дания терма жамоаси 15 дақиқа ичида тўртинчи бор бурчак зарбаси ишлаб олди.\n10. Ўйиннинг дастлабки 10 дақиқаси ўтиб улгурди. Ташаббус тўлиқ данияликларда.\n7. Яна Даниядан ҳужум! Винднинг берган зарбасидан сўнг яна ўша Градецки жамоасини муқаррар голдан асраб қолди.\n5. Дания терма жамоаси аъзолари бурчакдан тўпни узатишди. Қайтариб юборилган тўп яна ўша манзилга борди. Иккинчи марта ташкил этилган ҳужум Финляндия посбони Градецкининг тўпни ушлаб олиши билан якунланди.\n1. Учрашувга старт берилди!\nҲар икки терма жамоа мадҳиялари янграмоқда...\nТерма жамоалар майдонга чиқиб келишди.\nЖамоалар ўйиндан аввалги чигалёзди машғулотларда иштирок этишмоқда.\nАссалому алейкум қадрли футбол ихлосмандлари! Евро-2020 доирасида Дания ҳамда Финляндия терма жамоалари ўртасидаги ўйин бошланмоқда. Ушбу саҳифа орқали ўйиндан матнли трансляцияни кузатишингиз мумкин.\n"Бавария" Данилога қизиқиш билдирмоқда 1\n"Милан" "Реал" футболчисига қизиқмоқда 0\nДанн: "Диаш яқин йилларда жамоа сардори этиб тайинланса, ажабланмайман" 0\n12 июн 22:12:45\nФутбол ўз йўлига, инсонийлик ўлмасин! Ҳаммамиз ҳам ожиз банда эканлигимизни яна бир бор гувоҳи бўляпмиз! Эриксен соғайиб кетгин илоҳим. БИЗ сен билан!\n12 июн 22:10:43\nФутболчилар мана шундай ВАТАН жамоаси учун жонларини фидо қилишади... Клавиатурани олдида ўтириб уларга тош отиб ўтирадиганлар кўриб қўйинглар! Эриксенга Аллоҳ шифо берсин!\n12 июн 21:56:53\nКристиан Эриксенга соглик.\n12 июн 22:17:46\n12 июн 21:59:26\nILOHIM TUZALIB KETSIN ASOSIYSI SOG'LIQ\n12 июн 21:53:00\nSardor Real Zafarobod\nEY xudo shifo tilaymiz\n12 июн 22:19:06\nЭриксон хушига кепти унга соглик тилемиз((\n12 июн 22:12:24\nЕриксинга соглик тезрок тузалиб кетишини худодан сураб коламиз\n12 июн 22:10:30\nYuragi toxtab qoldi iloxim Shifokorlar ulgirishgan bolsin\n12 июн 22:02:25\nNima deyishga hayronman. Sog'ayib ketsa yaxshi bo'lardida. Ana shunday 10 daqiqa oldim tirik yurgan odam 10 daqiqadan keyin nima bo'lishini bilmaydi. Bir-birimizni qadrimizga yetib yurishimiz kerak(((((\n12 июн 21:51:38\nEriksonga nima qildi ko'rmay qoldim. To'g'risi kayfiyat tushib ketdi\n12 июн 22:10:49\nEreksenga sog'lik tilaymiz Rossiya Belgiyani ko'ramiz\n12 июн 22:19:22\nREAL FC 97_9601616\nTO'G'RISI ERIKSINDI YEQILAYOTGANDAGI YUZI KO'RINISHI KO'Z OLDIMDAN KETMAYAPTI, DUODA BO'LAYLIK.\n12 июн 22:04:24\nOddiy holatda yugurib ketayotgan joyida yiqildi.\n12 июн 21:47:12\nEe eriksen koryatganla bomi torisi wokdaman\n93 дан 15 Олдинги фикрларни кўрсатиш


Cудланаётган мансабдорларнинг кирдикорлари сирлилигича қолаверадими 30-11-2021, 18:13 | Zamin.uz\nCудланаётган мансабдорларнинг кирдикорлари сирлилигича қолаверадими?\nМансабдор шахсларнинг пора олиши билан боғлиқ жиноятлар ҳамманинг эътиборини тортиши бежиз эмас. Чунки мансабдор шахс бундай қилмиши билан ўзи бошқараётган ҳудуд ёки идорага хиёнат қилган бўлади. Бу ҳақда ЎзА мухбири Норгул Абдураимова фикр юритган.\nДавлат раҳбари Конституция кунида мана шундай жиноят содир этган 1177 нафар мансабдор жиноий жавобгарликка тортилганини қайд этган эди.\nАммо айрим коррупция ҳолатлари сир қолаётгани одамларни таажжублантирмоқда.\nМасалан, Самарқанд вилояти собиқ ҳокими Туробжон Жўраевнинг «темир сандиғи»дан бир миллион доллар чиққани айтилган эди. Бунинг натижаси ҳамон кўпчиликни қизиқтириб келади. Собиқ ҳоким нима учун жиноятга қўл урган? Шунча пулни қаердан олган? Бир миллион долларнинг тақдири нима бўлди? Бундай жиноят учун қандай жазо берилади? У қилмиши учун халқдан кечирим сўрайдими?\nБу саволлар ҳуқуқни муҳофаза қилувчи органларга берилса, судга мурожаат қилишни, судга мурожаат қилинса, суд ёпиқ тарзда бўлаётганини айтишади. Наҳот одамлар кўз ўнгида фош этилган жиноят оқибати сирлилигича қолиб кетаверса?\nАслида вазият қандай? Бу факт бўйича мутасаддилардан «отангга бор, онангга бор» қабилида жавоб олиш мумкин. Ҳолбуки, «Қодиров иши» билан боғлиқ суд жараёни халққа кўрсатилиши айтилган.\nТўғри, айрим ишлар қонун доирасида ҳал қилинмагунча ошкор қилинмаслиги мумкин. Аммо суд жараёни ҳақида ОАВ орқали маълумотлар бериб бориш дунё тажрибасида кўпдан мавжуд. Бизда эса миш-мишлар жаҳон матбуотида қизигандан қизиб ётса ҳам негадир сир тутиш учраб турибди. Бу ҳолат Ўзбекистон имиджига ярашмайди. Бундай жиноятларга оид маълумотлар аҳолига етказиб берилса, бошқаларга сабоқ бўларди. “Замин” янгиликларини “Twitter”да кузатиб боринг\nЯнгиликлар » Жамият » Cудланаётган мансабдорларнинг кирдикорлари сирлилигича қолаверадими?


Андижонда пахта ўғрилари сайёр тарзда суд қилинди\nАндижоннинг қўшни Қирғизистон билан чегара ҳудудларида пахтани қўшни давлатга сотиш иштиёқи Қирғизистонда тўланадиган нархнинг юқорилиги билан изоҳланмоқда.\nИзбосканлик икки фуқаро пахтани Қирғизистонга сотишга уринган кезда қўлга олингани айтилмоқда.\nАндижон вилоятининг қўшни Қирғизистон билан чегарадош бўлган Избоскан туманининг Янгизамон қишлоқ фуқаролик йиғинида истиқомат қиладиган икки фуқаро пахтани Қирғизистон томонига сотишга уринган кезда қўлга олингани айтилмоқда.\nИзбоскан тумани Жиноят ишлари судидан олинган маълумотга кўра, 30 ёшлар атрофидаги Хуршидбек Абдужалолов ўзи терган пахтасини ҳамқишлоғи Малика Аҳмедовага сотган.\nБу аёл эса пахтани қўшни қирғизистонлик харидорларга сотишга уринган кезда чегарачилар томонидан қўлга олинган.\n- Иш 3 октябрда кўриб чиқилган. Малика Аҳмедовага энг кам иш ҳақининг 10, Хуршидбек Абдужалоловга беш баробари миқдорида жарима солинди, - деди Избоскан туман Жиноят ишлари суди ходими Озодлик билан суҳбатда.\nАндижон вилоятининг қўшни Қирғизистонга чегарадош қисмида пахтани чегарадан нарига ўтказиб сотиш уринишлари ҳақида аввалги йилларда ҳам хабарлар бўлиб турар эди.\nАммо, кейинги йилларда бунга қарши кураш кучайтирилгани боис бундай ҳоллар бироз камайгани айтилган эди.\nЖаримага тортилган фуқаролар истиқомат қиладиган ҳудуддаги участка нозирларидан биридан олинган маълумотга кўра, чегарачилар томонидан ушланган икки фуқаро қишлоқ аҳли ўртасида сайёр тарзда суд қилинган.\nУчастка нозиридан олинган маълумотга кўра, бу ерда гап жами 60 килограм атрофидаги пахта ҳақида бормоқда.\n- Бу йигитдан 13-14 киломи пахтани олган бу Малика, деган опахон. Кейин яна бир вояга етмаган боладан ҳам пахта олган. Хуллас, жами 60 кило пахтани чегарадан олиб ўтишга уринган пайтида қўлга олинганда, - деди участка нозирларидан бири Озодлик билан микрофонсиз суҳбатда.\n60 килолик пахтани етиштирган фермер Ёқубжон Бўстонов эса воқеа содир бўлган пайтда пахта даласида бўлмаганини айтди.\nУ Озодлик билан суҳбатининг ёзиб олинишини ва умуман, бу воқеанинг ортиқча шов-шув қилинмаслигини ҳам сўрар экан, жазоланганлар сайёр судда – ҳамқишлоқларининг олдида бу ишга муҳтожлигидан, билмасдан қўл урганини айтган ҳамда бундан пушаймон эканини билдирган.\nЁқубжон Бўстоновга кўра, бунақа пахта ўғирлиги унинг хўжалигида аввал содир бўлмаган. Шунга қарамай, воқеадан сўнг фермер ўз сувчилари ва ишчиларидан пахта даласига қўриқчи тайинлаганини айтди.\nУнга кўра, қўриқчилар кундузи теримчилар билан қадамба қадам юрибди. Тунлари эса пахта даласини даврага олиб, тонгга қадар қўриқчилик қилмоқда.\nИзбоскан туманидаги участка нозирларидан яна бири ҳозир ҳамма бирваракайига пахта теримига жалб қилинганини айтар экан, пахта ўғирлиги жуда қаттиқ жазоланишидан огоҳлантирди.\nУнга кўра, Янгизамон қишлоғида содир бўлган воқеани ўша куниёқ Андижон вилоят телевидениеси тасвирган олган. Сайёр судни тасвирга олган теле-радио журналистлари ҳамда газета мухбирлари воқеанинг икки қаҳрамони билан алоҳида суҳбатлар ҳам қурган.\nБиз бу қаҳрамонлардан бири Малика Аҳмедовани топдик ва суҳбатлашишга уринган кезда унинг яқинлари оила-аъзоларидан бири вафот этгани боис суҳбатлаша олмаслигини билдирди.\nАндижон вилоятининг Қирғизистонга чегара ҳудудида яшайдиган аҳоли вакилларининг кузатувларига кўра, бунинг боиси Ўзбекистонда терилган пахтанинг ҳар килоси учун 150 сўм, Қирғизистонда эса 500 сўмдан ҳақ тўланишидир.


Тошкентда одам савдоси билан шуғулланувчи шахслар қўлга олинди » Ўзбекистон янгиликлари – Zamin.uz\nТошкентда одам савдоси билан шуғулланувчи шахслар қўлга олинди. Бу ҳақда “Огоҳ” газетаси'га асосланиб Kun.uz хабар бермоқда.\nШу йўл билан улар 1979 йилда туғилган Фарҳод Раҳимов ва 1981 йилда туғилган Жамолиддин Эргашевлардан 4 800 ва 5 300 доллардан пул олишган. Қаллоблар уларни Швецияга жўнатишни ваъда қилишган, лекин, пулни олиб бўлгач, улар билан алоқани узишга ҳаракат қилишган.\n17:15 Гиёҳванд моддасини уйида сақлаган бир гуруҳ тошкентлик қўлга олинди\n18:42 Тошкентда молиявий жиноятларни содир этган МЧЖ раҳбари қўлга олинди


“Халқаро талабалар куни”да ЎзХДП талабалар билан бирга | Ўзбекистон Халқ демократик партияси\n2019-11-18 10:11:18 1148\nТадбирда Ўзбекистон ХДП Фарғона виялот кенгаши масъул ходимлари, халқ депутатлари вилоят, туман (шаҳар) кенгаши депутатлари, вилоят Сайлов комиссияси масъул ходимлари, Ўзбекистон Ёшлар иттифоқининг вилоятдаги фаоллари, университетнинг профессор-ўқитувчилари ҳамда талабалари иштирок этди.\nСўз ЎзХДП Фарғона вилоят кенгаши раиси Д. Мамаджоновага берилди.\n– Ҳурматли талабалар! Сизларни “Халқаро талабалар куни” билан қутлайман, — дейди маърузачи. — Иқтидорли, ақлли ва ўз устида тинимсиз ишлайдиган Ал Хоразмий номидаги ТАТУ Фарғона филиали талабалари! Ўз фаолиятингизни шундай давом эттиришингизни, ўзингиз танлаган соҳангиз бўйича энг яхши мутахассис бўлишингизни ҳамда Ўзбекистон ва дунё иқтисодининг ривожланишига ўз ҳиссангизни қўшишингизни тилайман! Азиз ва қадрли талабаларимиз, байрамингиз муборак бўлсин!\nТадбир давомида сўзга чиққан партия ходимлари ва ўқитувчилар ҳам талабаларни байрам билан қутлашди ҳамда мамлакатимиз сайлов қонунчилигидаги ўзгаришлар, сайлов ҳуқуқлари эркинлигини таъминлаш борасида амалга оширилаётган ишлар ҳақида ёшларга тушунчалар берилди. Сайловларда бу йил илк бор иштирок этаётган ёшларга ўзлари муносиб топган номзодларни давлат ҳокимиятининг вакиллик органларига сайлаб, уларга ишонч билдиришлари айтиб ўтилди.\nТалабалар томонидан тайёрлаган спектакллар, маданий кўнгилочар ўйинлар намойиш этилди. Талабалар ва айёмга ташриф буюрган санъаткорларнинг чиқишлари даврага файз улашди. Ҳам фойдали, ҳам қизиқарли тарзда ўтган тадбирда талабалар ўртасида сиёсий савол-жавоблар, турли беллашувлар ҳам уюштирилди. Тарғибот тадбири давомида ногирон талабаларга, ғолибларга ҳамда фаол иштирокчиларга ЎзХДП Фарғона вилоят кенгашининг эсдалик совғалари топширилди.


Pagani асосчиси махсус Ferrari суперкарини намойиш қилди\n14:57 / 22.02.2017\nСуперкарлар ишлаб чиқаришга ихтисослашган Pagani фирмаси асосчиси Горацио Пагани Маранеллодаги Ferrari заводидан F12tdf суперкарининг махсус ишланган намунасини қабул қилиб олди. Автомобиль Пагани буюртмаси асосида ягона нусхада ишлаб чиқилган. Ушбу машинанинг илк суратлари февраль ойи бошларида пайдо бўлган эди.\nМахсус Ferrari F12tdf суперкарини ишлаб чиқиш билан компаниянинг алоҳида буюртмаларини етказиб берувчи Tailor-Made бўлими шуғулланган. Автомобиль кузови ҳам ўзига хос тарзда бўялган, янги дисклар қўйилган. Бундан ташқари, машина салонига суперкар Горацио Пагани буюртмаси асосида ишлаб чиқилгани ёзилган.\nF12tdf купеси — бу F12berlinetta моделининг кучайтирилган намунаси бўлиб, унга 780 от кучига эга 12 цилиндрли, 6.3 литр ҳажмли двигатель ўрнатилган. Автоматик узатмалар қутисига эга машина 2,9 сонияда «юз»га чиқади. Унинг энг юқори тезлиги соатига 340 кмни ташкил этади. Дунё бўйича F12tdf купесидан жами 799 дона ишлаб чиқилган.\nАжойиб спорткарларга қизиқувчи Пагани январь ойида Porsche 911 R спорткарини харид қилган эди. Тадбиркор машинасини олиш учн дилерга шахсан борганди.


Дўстликда мажбурий меҳнатга қандай қарашмоқда » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Дўстликда мажбурий меҳнатга қандай қарашмоқда\nХалқаро меҳнат ташкилоти экспертлари Республика касаба уюшмалари федерацияси вакиллари иштирокида мажбурий меҳнатнинг олдини олиш, қишлоқхўжалигида меҳнаткашларга қулай меҳнат шароитлари яратиб беришга бағишланган семинар ўтказди. Унда тумандаги фермер хўжалиги раислари, ташкилотлар вакиллари қатнашди.\nЭкспертлар республикамизда ратификация қилинган халқаро конвенцияларда белгиланган ҳуқуқий нормаларни йиғилганларга тушунтириб ўтишди.\nШунингдек, миллий қонунчилигимизда ҳам мажбурий меҳнатнинг ва унинг олдини олиш бўйича тегишли моддалар киритилган.\nХусусан, Конституциямизнинг 37-моддасида: «Ҳар бир шахс меҳнат қилиш, эркин касб танлаш, адолатли меҳнат шароитларида ишлаш ва қонунда кўрсатилган тартибда ишсизликдан ҳимояланиш ҳуқуқига эгадир.\nСуд ҳукми билан тайинланган жазони ўташ тартибидан ёки қонунда кўрсатилган бошқа ҳоллардан ташқари мажбурий меҳнат тақиқланади», дея белгилаб қўйилган.\nШу ўринда мажбурий меҳнат тушунчасига тўхталиб ўтиш жоиз.\nМажбурий меҳнат – бирор-бир жазони қўллаш билан таҳдид қилиш орқали иш бажаришга мажбурлаш ҳисобланади. Яъни, ҳеч ким шахсни ишдан бўшатиб юбораман, ойлигингни камайтираман, лавозимингни тушираман ва ҳоказо таҳдидлар билан мажбурий меҳнатга жалб қилишга ҳақли эмас.\nҚуйидаги ишлар мажбурий меҳнат ҳисобланмайди:\n·ҳарбий ёки муқобил хизмат тўғрисидаги қонунлар асосидаги ишлар;\n·фавқулодда ҳолат юз берган шароитлардаги ишлар;\n·суднинг қонуний кучга кирган ҳукмига биноан қўлланадиган ишлар;\n·қонунда назарда тутилган бошқа ҳолларда бажарилиши лозим бўлган ишлар мажбурий меҳнат деб ҳисобланмайди.\nДемак, юқоридаги кўрсатилган ҳоллардан ташқари ходимни зўрлаш ёкиқўрқитиш, жазо қўллаш, меҳнат фаолияти ва рағбатлантиришни чеклаш каби усуллар орқали бевосита мансаб вазифасига кирмайдиган ҳар қандай ишга жалб қилиш мажбурий меҳнат деб топилади. Ходимларни уларнинг ихтиёрисиз ободонлаштириш, мавсумий қишлоқ хўжалиги ва қурилиш ишларига, шунингдек, турли тадбирларга жалб қилиш кабилар ҳам мажбурий меҳнатнинг кўринишлари деб баҳоланади.\nМажбурий меҳнатга жалб этган шахсга миллий қонунчилигимизда жазо белгилаб қўйилган.\nИш берувчи ёки бирор мансабдор шахснинг фуқароларни мажбурий меҳнатга жалб қилиши маъмурий ва жиноий жавобгарликка сабаб бўлади. Маъмурий жавобгарлик тўғрисидаги кодекснинг 51-моддасига мувофиқ, энг кам иш ҳақининг бир бараваридан уч бараваригача, вояга етмаган шахсга нисбатан содир этилган бўлса, энг кам иш ҳақининг беш бараваридан ўн бараваригача миқдорда жарима белгиланган. Мансабдор шахсларнинг мажбурий меҳнатга жалб қилишда, ҳуқуқбузарликнинг ижтимоий хавфлилик даражасига қараб Жиноят кодексининг 205-, 206-моддаларига кўра жиноий жавобгарликка тортилиши мумкинлиги кўрсатиб ўтилган.\nСеминарда бу каби қонун нормалари иштирокчиларга атрофича тушунтириб берилди.\nАСМХ касаба уюшмаси туман Кенгаши раиси


15 октабря, 2021, 07:22\nТеги:Жозе Моуриньо | Томас Тухель | Челси\nТухель бу ишни такрорлай оладими?\n“Ливерпуль”нинг собиқ футболчиси Дитмар Хаманн “Челси”ни бошқараётган ҳамюрти Томас Тухель учун Англия премьер-лигасидаги иккинчи мавсум ҳал қилувчи давр бўлишини айтмоқда.\n- Агар хотирам панд бермаса, фақатгина Жозе Моуриньо “Челси”ни камида уч мавсум бошқарган. Уни учинчи мавсум давомида ишдан олишган эди. “Челси”да доим босим кучли бўлади ва асаб кетади. Чунки клуб йилдан йилга ривожланиб бормоқда.\nҲозир Томас Тухелни футболчилар ва раҳбарият қўллаб-қувватламоқда. Ҳаммаси жойида бўлиб турганда мураббийлар штабига ўйинчилар билан ишлаш осонлашади. Бироқ, мағлубиятлар ҳамма нарсани ўзгартириб юбориши мумкин. Ана шундай вазиятда кўп нарса раҳбариятнинг қарорига боғлиқ бўлади.\nМен Томасни яхши биламан, у баъзан ўзини тутиб туролмайди ва бор гапни одамнинг юзига айтиб юборади. У бу масалада психолог ёрдамига мурожаат қилган. Лекин ичида бори ташқарига чиқади. Шу боис, Тухель мураккаб вазиятда раҳбарият билан мулоқотда эҳтиёт бўлиши керак.\nТомаснинг Лондонда узоқроқ ишлашини истайман. Унинг жамоаси кўрсатаётган ўйин менга ёқяпти. Қишда улар бир-иккита трансферни амалга ошириши лозим. Жамоага икки қанотга вингерлар ва марказий ҳимоячи етишмаяпти. Агар раҳбарият Тухелни қўллаб-қувватласа, “Челси” футболчилари “Манчестер Сити” ва “Ливерпуль” билан рақобатлаша олади, - деди Дитмар Хаманн.


Жамиятдаги иллатлар Оила ва аёллар масалалари бўйича комиссия эътиборида\nОлий Мажлис Қонунчилик палатасидаги Оила ва аёллар масалалари бўйича комиссия томонидан «Тўйлар, оилавий тантаналар ва маъракаларни ўтказишда давлат ва жамиятнинг ўрни” мавзуида давра суҳбати ташкил этилди. Унда Олий Мажлис Қонунчилик палатаси депутатлари, давлат органлари, нодавлат ва диний ташкилотлар, илмий-таълим муассасалари ҳамда ОАВлари вакиллари иштирок этдилар.\nТадбирни ўтказишдан кўзланган мақсад жамиятнинг маънавий муҳитига салбий таъсир кўрсатаётган тўй маросимлари, оилавий тадбирлар ва маъракаларни ўтказишни тартибга солиш, номақбул ҳолатлар ва исрофгарчиликларни олдини олиш масалаларини муҳокама қилиб олишдан иборат.\nТадбирда тўй ва маъракаларни ташкил этишда исрофгарчиликларнинг олдини олишда жамоатчилик, фуқароларнинг ўзини-ўзи бошқариш органларининг, нодавлат ташкилотларининг илмий-тадқиқот ва таълим муассасаларининг таъсири масалалари кенг муҳокама қилинди.\nТажриба шуни кўрсатмоқдаки, туйлар ва маракалардаги сарф-ҳаражатларни қисқартириш мақсадида маҳаллий ҳокимият органлари томонидан қабул қилинаётган қарорлар кутилган натижани бермаяпти. Сўнгги йилларда юзага келган вазиятни эътиборга олган ҳолда диний уламолар, имом-хатиблар аҳоли орасида маросимларда исрофгарчиликка йўл қўйиб бўлмаслиги, ислом динида тўйлар ва маъракаларда катта сарф-ҳаражатлар оқланмаслиги ҳақида тушунтириш ишларини фаоллаштирдилар. Бироқ, аҳолининг аксарият қисми орасида кўп сонли меҳмонлар таклиф этилиши – бу саҳийлик белгиси ва имкон қадар кенгроқ одамлар доирасига хабар қилишга доир фикр анъанавий тус олган, бу эса хурсандчиликни билдириш билан бирга никоҳ муносабати билан ўтказиладиган тантананинг бош мақсадига айланмоқда. Натижада оилалар юзага келган қўштирноқ ичидаги анъаналарга мос бўлиш учун даромадларига яраша эмас балки, катта сарф-ҳаражатлар қилмоқдалар. Тўйларни бу тарзда ўтказиш эса, оилаларни бир неча йиллар давомида қарз тўлашга мажбур қилмоқда. Анъанавий жамиятларда ҳаддан ташқари дабдаба тўйлар ва маъракаларни ўтказиш муаммоси энг долзарб масала бўлиб қолмоқда, бунда диний қоида-меъёрлар билан бирга маҳаллий урф-одатлар ҳам кучли таъсир ўтказмоқда.\nТадбир давомида иштирокчилар томонидан кўп йиллар давомида тўпланган катта маблағлар 3-4 соатда ўтиб кетадиган тўй маросимларининг бировларга кўз-кўз қилиш учун ўтказилаётганини таъкидланди. Аслида оқилона тарзда тўй ўтказиб, тежалган маблағларни оила саломатлиги ва фаровонлиги, болалар таълим-тарбиясига сарфлаш мумкин эди.\nМарказий Осиё минтақаси мамлакатларида давлат ҳокимияти ва бошқаруви органлари томонидан чоралар кўриш, шунингдек, қонунлар қабул қилиш орқали тўй-маросимларни тартибга солиш тажрибаси мавжуд, уларда тўйга таклиф этилган меҳмонлар сони, келин-куёв учун хизматдаги автомобиллар сони ва маърака дастурхонидаги таомлар сони каби кўрсаткичлар тартибга солинган. Тўй ва маъракалар ўтказилиши устидан назорат қилувчи махсус комиссиялар фаолият юритмоқда, улар томонидан зарур ҳолларда қатъий чоралар амалга оширилади.\nБугунги кунда аҳоли ўртасида фаол доимий тушунтириш-тарғибот ишлари омма онгига таъсир ўтказишнинг бош воситаси эканини ҳисобга олиб, жамоатчилик дабдабали тантаналарга фаол қарши чиқмоқда. Афсуски, тушунтириш чоралари ҳар доим ҳам кутилган натижани бермаяпти, чунки “мумкин бўлган” ва “ортиқча исрофгарчилик” тушунчалари ўртасидаги чегарани белгилашда муайян мураккабликлар мавжуд. Бунинг устига одамлар аксарият ҳолларда анъаналар айнан уларга келганда узилиб қолишини истамаяпти.\nАмалий фикр-мулоҳазалар ва таклифлар ўртага ташланган тадбир давомида иштирокчилар томонидан тушунтириш ишлари ёки бошқа таъсир чоралари зарурлиги ва самарадорлигига доир масалалар кўриб чиқилди. Шунингдек, оилавий тантаналар, тўй ёки маърака маросимларини ўтказаётган оилалар сарф-ҳаражатларини қайдай йўл билан енгиллаштириш ҳақидаги масала муҳокама этилди.\nБарча тадбир иштирокчилари тўй маросимлари, оилавий тантаналар ва маъракаларни ўтказишда ортиқча исрофгарчиликларни олдини олиш мақсадида жамоатчилик таъсирининг самарали чора-тадбирларини ишлаб чиқиш зарурлиги борасида ягона фикрга келдилар.\nКўришлар сони: 6402


19:03 10.10.2017 (Янгиланган 07:45 11.10.2017)\nКуала-Лумпурда ўн иккинчи маротаба ўтказилган KLIA Awards — 2016 тақдимотида авиакомпания вакилларига мукофот топширилди\nТОШКЕНТ, 10 окт — Sputnik. "Ўзбекистон ҳаво йўллари" миллий авиакомпания Марказий Осиёда йўловчи ташиш бўйича энг яхши хорижий авиакомпания мукофотига сазовор бўлди, деб хабар қилди Sputnik мухбири.\nОлмаотадан "Ўзбекистон ҳаво йўллари" самолёти носозлиги туфайли уча олмади\nКуала-Лумпурда ўн иккинчи маротаба ўтказилган KLIA Awards — 2016 тақдимотида авиакомпания вакилларига мукофот топширилди.\nАнжуманда мукофотларни тақдим этган Малайзия аэропортлар уюшмаси бошқарув директори Датук Бадлишам Газали сўзларига кўра, Ўзбекистон миллий авиакомпанияси Марказий Осиё мамлакатларидан биринчилардан бўлиб KLIA халқаро аэропортига Вoeing 787 Dreamliner "Орзу лайнерида" мунтазам парвозларини йўлга қўйган.\nБу йил анжуманда доимий иштирокчилардан ташқари янги авиакомпаниялар ҳам иштирок этишди. Улар ичида Himalaya Airlines, Thai Smile Airways, US Bangla Airlines, JC Combodia, Cathay Dragon ва Batik Air Indonesia. Шунингдек, учта янги тоифалар киритилди. Булар Марказий Осиёга йилнинг хорижий авиакомпанияси (йўловчиларни ташиш), йилнинг давлат агентлиги, йилнинг кичик ва ўрта хажмдаги корхонаси.\n"Узбекские авиалинии" признаны лучшей авиакомпанией в ЦА\nЭслатиб ўтамиз, KLIA Awards ҳар йили Малайзия аэропортлар уюшмаси — Malaysia Airports Holding Berhad томонидан ўтказилади мукофот анжумани ҳисобланади. Мукофот эгалари ҳар йилги йўловчиларни ташиш, ўсиш сурати, савдо кўрсаткичлари, халқаро эътироф ҳамда хизмат кўрсатишдаги устунлик йўналишлар бўйича танланади.\n"Ўзбекистон ҳаво йўллари" ва Куала-Лумпур (KLIA) халқаро аэропорти ўртасидаги 25 йил давомида ўзаро ҳамкорлик мустаҳкамлаб борилмоқда. Бугун МАК самолётлари мунтазам, ҳафтасига икки марта дунёда энг кўп қатновлар бўлган аэропортга хавфсиз парвозларни амалга оширмоқда. Ушбу аэропортда 60 та авиакомпанияга хизмат кўрсатилиб, 120 йўналишлар бўйича парвозлар амалга оширилади.


Ўзбекистон Республикаси ташқи ишлар вазирлиги хабарига кўра, Қобулда Ўзбекистон делегацияси Марказий ва Жанубий Осиё давлатлари армиялари бош штаблари раҳбарларининг ҳар йили ўтказиладиган конференциясида иштирок этди. Мазкур анжуманда, шунингдек, АҚШ/НАТО “Қатъий мадад” миссияси қўмондонлиги вакиллари, Қозоғистон, Қирғизистон, Покистон, Тожикистон ва Туркманистон қуролли кучларининг юқори лавозимли раҳбарияти қатнашди.\nУчрашувда халқаро терроризм ва наркотик моддалар контрабандасига қарши биргаликда курашиши масалалари муҳокама этилди.\nСафар доирасида юртимиз делегацияси Афғонистон Ислом Республикаси Президенти Муҳаммад Ашраф Ғани томонидан қабул қилинди. Афғонистон раҳбари юқори мартабали ҳарбий делегациянинг ташрифи икки давлат ўртасидаги ҳамкорликда янги саҳифа очишини таъкидлади.\nУ ушбу воқеа муносабати билан “Twitter”даги шахсий саҳифасига, жумладан, “Ўзбекистон ва Қозоғистон Қуролли кучлари бош штаблари раҳбарларини қабул қилдим. Уларнинг келиши Афғонистон, Ўзбекистон ва Қозоғистон армиялари ўртасидаги алоқаларда янги ибтидони белгилаб беради. Терроризм қарши курашиш ва уч давлат ўртасида иқтисодий ҳамкорликни фаоллаштириш масалалари ҳам муҳокама этилди”, - деб ёзиб қўйди.\nМазкур рукндаги бошқа мақолалар: « Инсон ҳуқуқ ва эркинликлари кафолатларини таъминлашга доир қонун лойиҳалари кўриб чиқилди\tНорвегия Қироллигининг Ўзбекистондаги янги элчиси тайинланди »


Ўзбекистон ва Туркия ўртасида ҳукуматлараро битим...\n12.07.2020 18:55 0 1996\nЎзбекистон президентининг Туркияга ташрифи давомида Инвестицияларни ўзаро рағбатлантириш ва ҳимоя қилиш тўғрисидаги ҳукуматлараро битим 9 июлдан эътиборан кучга кирди.\nБу ҳақда Ташқи ишлар вазирлиги хабар берди.\nБитим инвесторлар ҳуқуқларини ҳимоялаш, сармоя ва технологияларнинг кириб келишини қулайлаштириш, пул ўтказмаларининг эркин бажарилиши ҳуқуқий асосларини белгилаган.\nҲужжат 1992 йил 28 апрелда имзоланган аввалги ҳукуматлараро Битимни алмаштиради ҳамда замонавий воқеликни инобатга олган ҳолда инвестицияларни ўзаро рағбатлантириш ва ҳимоя қилиш тартибини такомиллаштиришга қаратилган, дейилади вазирлик хабарида.\nЎзбекистон Туркия битим\nЖамият 13/08, 21:47\nОб-ҳаво: эртанги маълумот билан танишинг\nХориж 13/08, 19:21\nФранция Грецияни Туркиядан ҳимоя қилиш учун самолётларини учирмоқчи


Volkswagen учта янги моделини намойиш этди\n17:51 / 22.12.2016 4534\nVolkswagen компанияси ўзининг учта янгилиги намойиш этилган видеороликни тақдим этди: Arteon седани, «Тигуан»нинг янги нусхаси, шунингдек ихчам up! хэтчбекининг GTI-модификацияси. Автомобиллар Жанубий Африка республикаси йўлларидаги синовлар вақтида суратга олинган.\nVolkswagen Tiguan’нинг янги нусхаси Allspace деб номланади. Ўриндиқларнинг учинчи қатори моделга қўшимча тарзда таклиф этилади. Янгилик моделнинг одатий нусхасидан 110 миллиметрли ғилдираклар базаси билан фарқланиб туради.\nVolkswagen up! хэтчбекининг GTI-нусхаси эса ишчи ҳажми бир литр бўлган 115-кучли двигателга эга бўлади. У олти поғонали механик узатмалар коробкаси билан ишлайди.\nVolkswagen Arteon роликда немис маркасининг янги модели деб аталган. Автомобиль ишлаб чиқарувчиси бу янгилик билан Passat CC’ни алиштирмоқчи. «Артеон» 2017 йилнинг баҳорида Женевадаги автосалонда тақдим этилади.\nTiguan Allspace кроссовери, шунингдек up! GTI хэтчбеги ҳам 2017 йилда тақдим этилиши режалаштирилган.\n«Тигуан»нинг узайтирилган нусхаси эса Хитойда тақдим этиб бўлинди. Бу модификациянинг бошқа бозорлардан нимаси билан фарқланиб туриши номаълум.\nучта янги модел\nАҚШ Volkswagen’ни йирик фирибгарликда айблади\nVolkswagen электрокарларини ривожлантириш учун 7 минг ишчидан воз кечишга қарор қилди


Каримов режимининг содиқ хизматкорларига ОЧИҚ ХАТ « Ўзбекистон Халқ Ҳаракати\nКаримов режимининг содиқ хизматкорларига ОЧИҚ ХАТ\n12 January 2013 - 12:21\nРавшан Муҳитдинов ва Алишер Шарофутдинов мисоли\nҳар бирингизга сабоқ бўлиши керак\n“Бир уядан турли қуш учади” деганларидай Озод Шарофутдинов халқимизнинг буюк адибларидан бўлса-да, ул зотнинг ўғли Алишер Шарофутдинов ўзбекнинг жаллоди ва қотили бўлиб етишди, Ислом Каримов шакллантирган мустабид тузумга аввал Ички ишлар вазирлиги (ИИВ), кейинчалик эса Бош прокуратура тизимларида содиқлик билан хизмат қилди. Шу кеча-ю кундузда унинг ишдан олинганлиги ҳақида маълумот эълон қилинди. Ўзбекистондаги сиёсий тузум ўзига содиқларни ҳам аямаслигини эътиборга олинса, у қамалиши ҳам мумкин. Мана мисол: Жиззах ва Тошкент вилоятлари прокурори, президентнинг давлат маслаҳатчиси бўлиб ишлаган Равшан Муҳитдинов ҳам бу тузумга содиқлик кўрсатган эди ва … 15 йилга қамалиб кетди.\nАлишер Шарофутдинов ИИВда Бош тергов бошқармаси (БТБ)ни бошқарганда беайб мусулмонларни қатағон қилишда ўзини кўрсатди. Мен бу фикримнинг тасдиғини бир муслима аёл мисолида кўрсатмоқчиман. Манзура Абдуллаева Тошкентда содир бўлган 1999 йил 16 февраль портлашларида айбланиб отишга ҳукм қилинган Баҳром Абдуллаевнинг синглиси бўлади. Машъум бу воқеаларнинг асл буюртмачи ва ижрочилари кимлар эканлиги ҳанузгача номаълум бўлиб қолмоқда. Баҳром Абдуллаевга нисбатан чиқарилган ҳукм ижро этилгани ҳақида ҳукумат эълон қилган, бироқ бу – Ўзбекистонда қачон инсонпарвар сиёсий тузум шакллансагина, унинг мазкур портлашларда иштироки бўлганми-йўқми, аниқ бўлиши мумкин.\nМанзура сурхондарёлик бўлиб, юзидан нур ёғилиб турган, қордай оппоқ сочли ва соқолли, ёшлари 80 лардан ошган, ислом илмини мукаммал билган муйсафид бир инсоннинг (у киши 2003 йили менинг уйимга Манзура билан бирга келганлар) фарзанди эди. Унинг тўрт нафар фарзанди бўлиб, Тошкентда яшар, ўта камтар мунис бир муслима аёл эди. 2003 йилнинг 25 октябр куни кундузи соат 12-00 да Манзура Абдуллаеванинг хонадонига Алишер Шарофутдиновнинг ходимлари, ЎзР ИИВ тезкор ходимлари Саидкарим, Бахром, Хасан, Алишер ва Сирожлар бостириб киришган. 5 кундан кейин Манзура Абдуллаева ташкилотимизга ёрдам истаб келди. Қуйида унинг хати ва Ўзбекистон Инсон Ҳуқуқлари Жамиятининг Алишер Шарофутдинов номига битилган ОЧИҚ ХАТИ келтирмоқдаман.\nЎзР ИИВ Тергов бошкармаси бошлиги,\nмилиция полковниги, жаноб А. О. Шарофиддиновга\nХурматли Алишер Озодович!\nЭслашимча, якиндагина, шу йилнинг 2 сентябр куни Ўзбекистон инсон хукуклари миллий маркази мажлислар залида ўтказилган республика тергов ва бошка идораларининг амалиётидан кийнокларгабарҳамбериш бўйича миллий режани мухокама килишга доир анчайин салмокли анжуманда бу ерда хозир бўлганларни тергов идораларида кийноклар хамда муомала ва жазонинг бошка вахшиёна, гайриинсоний ёхуд камситувчи кўринишлари кўлланилмаслигига Сиз (ва факат Сиз эмас) ишонтирмокчи бўлгандингиз. Шундай эмаслигини билиб турсангиз хам, Сиз барибир бу очикчасига ёлгонга кўл урдингиз.\n2003 йилнинг 25 октябр куни кундузи соат 12-00 да Манзура Абдуллаеванинг хонадонига Сизнинг ходимларингиз – ЎзР ИИВ тезкор ходимлари Саидкарим, Бахром, Хасан, Алишер ва Сирожлар бостириб киришди. Узок йиллардан бери улар билан бирга ишлаганингиз учун, ўйлайманки, уларни фамилияларисиз хам таниб оласиз.\nБу одамлар бир лахзада – инсон хибсга олинишининг дастлабки соатларидаёк, ундан исталган икрорни сугуриб ола оладилар. Бу ерда эса уларнинг олдида вояга етмаган тўрт фарзанди бўлган, умуман химоясиз, ёлгиз аёл турган эди. Шундай экан, уни бир хўрламасинларми?! Ахир уларни ўтган мустакиллик йилларида нимага ўргатишди? Ахир улар химоясиз эркаклару аёлларга карши ўзларининг садистларча хулклари туфайли хам сувда чўкмайдиган тоифага айландилар-ку.\nЭдуард Чжен, Олег Биченов, Михаил Гуревич, Михаил Ардзинов, Борис Пинхасов, Сергей Шиняев ва Евгений Ровинский каби канча-канча ўзбек халкининг азамат вакиллари сиёсий режимга сидкидилдан хизмат килишмокда. Уларнинг хаммасини санаб бўлармиди? Шубха килмаса хам бўладики, уларнинг мисоли ўзбек халки вакилларининг Бегманов, Закруллаев, Каршиев, Саидкарим, Бахром, Хасан, Алишер, Сирож, … каби бошка кисмини илхомлантириб турибди. Буларнинг хам хаммасини санаб бўлмайди.\nМанзура Абдуллаева ЎИХЖ га куйидаги мактуб билан мурожаат килди. Биз унинг матнини жузъий кискартиришлар билан келтираяпмиз:\nХурматли Толиб ака ва ЎИХЖ фаоллари!Ўзбекистон ИИВ ходимларининг тинимсиз босимидан химоясиз холда колган аёл сифатида сизларга мурожаат килмокдаман. Турмуш ўртогим Икромов Фахриддин Файзуллаевич 2001 йилнинг 14 октябр куни ички ишлар ходимлари томонидан хибсга олинган. Уни, ўзларининг айтишларича, кидирувда бўлган имом Фахриддинов Рухиддин билан алокадорликда айблашди.\nТергов 8 ой давом этган бўлиб, шу вакт мобайнида у дахшатли кийноклар ва камситишларга дучор этилди. Жиноий ишлар бўйича Тошкент шахар Акмал Икромов туман махкамаси (судья – Фарход Шукуров) уни 6 йилга озодликдан махрум килиш жазосига хукм килди. Мана икки йилдирки, 4 нафар вояга етмаган фарзандим билан колиб, бир сафар у, бир сафар бу таниш ва нотаниш одамлардан садака сўрашга мажбурман.\nХатто шу холатда хам милиция ходимлари менинг оиламни тинч кўйишмаяпти. 25 октябр куни хонадонимга бостириб кирган ИИВ ходимлари хатто оёк кийимларини хам ечмай, хоналарга кириб кетишди ва ноконуний тинтув ўтказишди. Бунда улар безбетларча шкафлар ва бошка уй жихозларини тепиб: “Бизда сенинг уйингни ёкиб юборишга хам рухсат бор”, – деб бакиришарди. Ўша куни меникига акам ва укам (филология фанлари номзоди – Мухаммад Абдуллаев ва Аббос Абдуллаев) хамда жияним Абдурасул Абдуллаев (19 ёшда) лар келишган эди.\nМилиция ходимлари келганда улар меникида эди. Милиционерлар Аббос ва Абдурасулнинг кўлларига кишан солиб, мен билан бирга ИИВ га олиб кетишди. У ерда биз билан нихоятда кўпол муомала килишди. Мени ўзим умуман танимайдиган кандайдир одамларга карши кўрсатма ёзишга мажбурламокчи бўлишди. Мен уларга бу кишиларни танимаслигимни неча марта кайтарсам хам, улар мендан уларга карши тухмат килишимни талаб килишарди. Сўрокни Нишонбой Бегманов олиб борди.\nБирок, ундан аввал олдимга Сирож, Саидакбар, Хасан, Алишер, Бахром ва Маратлар келиб мени сўрок килишди. Улар мени сўкиб, хамма нарсани тан олишимни талаб килишди. Айникса Саидакбар мен билан жуда кўпол муомалада бўлди. У мени ўз хонасига олиб кириб, сўкканча сочимдан ушлаб бошимни деворга бир неча бор урди. У мени узок вактгача кийнади. У жазавага тушганча шундай деб кичкирар эди:\n“ Хозир эринг йўк, калтаклайдиган одаминг йўк. Ёшинг нечада, ўзингга бир разм сол, кампирга ўхшайсан. Мен сенинг таъзирингни бераман, умурткангни синдираман, имом Рухиддин Фахруддиновнинг аёли Рахима Ахмадалиевага килган ишимни киламан. Сен хам у билан бирга камокка тушасан. Канака ислохотлар бўлса хам, билиб кўй–ки, у озодликка чикмайди. Сенинг эринг хам чикмайди. Хаммангни турмада чиритамиз. Болаларинг етимхонага тушади. Тан олмагунингча бу ердан чикмайсан. Бўри кўзларингни ўйиб оламан, шунда тилга кирасан. Сенинг тарафингни ким олса хам, бутун дунёга канча жар солсалар хам, хеч нарсага эришолмайсан”.\nУнинг бу кичкириги шундай сўкиш ва хакоратлар билан бирга отилиб чикаётган эди-ки, менимча, бунакасини хатто бандитларнинг огзидан хам эшитилмаса керак. Гарчи Бегманов бизни кечаси соат 11 гача ИИВ да ушлаб турган бўлса-да, мен бошида буни кандайдир англашилмовчилик бўлса керак деб ўйладим. Хато килган эканман. 27 октябр куни хаммаси яна кайтарилди. Агар Бегмановнинг талабларига риоя килинадиган бўлса, мен ИИВ га хар куни келиб, индамай унинг ифлос сўзларини эшитиб ўтиришим керак экан. Мен у ерга боришга кўркаман.\nБиринчидан, бир муслима сифатида уларнинг сўкишларини эшитишга менинг кучим етмайди.\nИккинчидан эса, улар ўз тахдидларини амалга оширадигандек туюлаяпти менга. Улар менга карши жиноий иш сохталаштиришлари мумкин. Хозирда Алишер исмли терговчи мендан махалладан тавсифнома, болаларимнинг тугилганлик хакидаги гувохномаларидан нусхалар ва яшаш жойимдан маълумотнома олиб келишни талаб килмокда. Унинг айтишича, акс холда менинг устимдан ЖК нинг 242-моддаси билан жиноят иши кўзгатилар экан.\nМени ИИВ даги зўравонлар кўлига ташлаб кўймаслигингизни сўрайман. Оилам учун огир бўлган шу кунларда нима килишим кераклигини маслахат берсангиз.\nХурмат билан Манзура Абдуллаева. 30 октябр, 2003 йил.\nЖаноб ИИВ Тергов бошкармасининг бошлиги, мамлакат президенти, Алматов, Кодиров, Халилов, Саидов (ва бошкалар) ва нихоят Сиздек давлат одамлари кишиларни Ўзбекистонда демократия борасидаги ишларнинг ўз жойида эканига ишонтирмокчи бўлаётган бир пайтда, нима учун жаноб З.Алматовнинг ёнида, тўгрироги унинг шундоккина бикини остида мудхиш жиноятлар содир бўлаётганини тушунтириб бера олмайсизми? Одамларни кийнокка солишмокда, хакоратлашмокда, обрўсини поймол этишмокда. Ахир ёзувчи Эмин Усмон ва хукук химоячиси Шоврик Рўзимуродовнинг ўлими Сизнинг одамларингизнинг ва шу жумладан Сизнинг хам зиммангизда экани ўзингизга аён-ку.\n14 ноябр куни Каримов Шерзод (Манзура Абдуллаеванинг опасининг куёви), унинг укаси Музаффар ва онаси ИИВ га сўрок килиш учун олиб борилдилар. Сўрокни М. Абдуллаевани кийнокка солган одамларнинг ўзи олиб борди. Улар Ш. Каримовдан турмуш ўртогининг ўз холаси М. Абдуллаевадан Куръон таълими олганлигини ёзиб беришни талаб килишди. “Канака оила билан кариндош тутинганингни тушунаяпсанми? Булар ахир ваххобийлар, тогалари – террорчилар-ку. Ўзи аслида биз бу ерга сени эмас, хотинингни олиб келишимиз керак эди”, – дейишди сизнинг одамларингиз, жаноб ИИВ Тергов бошкармаси бошлиги. Ш. Каримов Сизнинг тухматчиларингизга гарчи Манзура Абдуллаева ўзининг узок кариндоши бўлса хам, уни бор-йўги икки марта кўрганини ва унинг ўз оиласидаги хеч кимга Куръондан сабок бермаганини айтган.\nСентябр ойининг бошларида Музаффар Каримовнинг турмуш ўртогининг ака-укалари Абдушукур ва Абдуманноблар камокка олинган ва улар хозирда Сизнинг одамларингизнинг дахшатли кийноклари остида кўрсатма беришмокда. 7 ноябр куни ИИВ га уларнинг онаси Зухра опа ва иккита опа-сингиллари олиб келинган. Улардан бирининг айтишича, ака-укалари таниб бўлмас даражада калтакланган ва майиб килинган. Жаноб ИИВ Тергов бошкармаси бошлиги, Сизнинг одамларингиз безбетларча Зухра опадан М. Абдуллаеванинг ўз кизларига Исломдан сабок беришганини ёзиб беришни талаб килишган.\nЖаноб ИИВ Тергов бошкармаси бошлиги, одамларингиз ўзларининг жиноий харакатлари билан Ўзбекистон республикаси конституциявий тузумига тажовуз килаётгандек туюялмаяптими Сизга? Уларни ЎзР ЖК нинг 159-моддаси билан жиноий жавобгарликка тортишнинг вакти келмадимикин? Ўзингизга маълумки, бу иш билан МХХ ходимлари шугулланиши керак. Лекин, биласиз, у ерда хам кийноклар хамда муомала ва жазонинг бошка вахшиёна, гайриинсоний ёхуд камситувчи кўринишлари борасидаги ахвол бундан яхши эмас.\nИИВ, МХХ, прокуратура ва “ўзбек судлов тизими” манфаатларининг ўзаро муштараклиги, кўринишидан, Сизнинг ходимларингизга ўз жиноий килмишлари окибатсиз ва жазосиз колишига умид багишлаётганга ўхшайди. Бехуда умидлар. Тарих хамиша барча зўравонликларга ва хамма зўравон режимларга ўзининг адолатли бахосини бериб келган.\nБизнинг кузатишларимизга караганда, сўнгги пайтларда ИИВ ва МХХ тинч мусулмонларга карши катагоннинг янги боскичини бошлашаяпти. Ўзбекистон Инсон Хукуклари Жамияти бу жараённи мониторинг килишга бор кучини сарфлайди ва бунинг натижаларини мамлакат жамоатчилигига хам, дунё демократик хамжамиятига хам маълум килиб боради.\nТолиб Ёкубов, ЎИХЖ раиси, 22 ноябр, 2003 йил.\nИслом Каримов режимига содиқлик билан хизмат қилаётганлар, кўзингизни очинг! Равшан Муҳитдинов ва Алишер Шарофутдиновлар мисоли ҳар бирингизга сабоқ бўлиши керак! Мустабид тузумга хизмат қилиш ҳеч қачон яхшиликка олиб келмаган – буни тарих такрор ва такрор исботлаган. Халққа ёмонликни ортиғи билан қилиб қўйгансизлар. Ҳаётимиз ва фаолиятимиз ҳамма вақт бир текис кетаверади, деб ўйласангиз катта хато қиласиз. Жиноятларингизни кўпайтирманг. Ҳозироқ эс-хушингизни йиғиб олинг. Акс ҳолда навбат сизга ҳам келади. ХАЛҚ, ТАРИХ ва ЯРАТГАН олдида жавоб беришингизни унутманг! Ҳаётингизни, ўтмишингизни бир сарҳисоб қилинг ва этагингизни вақтида ёпинг!\n10 январь, 2013 йил.


“ЎЗЧАРМСАНОАТ” УЮШМАСИ ХАЛҚАРО "CHINA INTERNATIONAL IMPORT EXPO" КЎРГАЗМАСИДА ИШТИРОК ЭТМОҚДА | UZCHARMSANOAT\n“ЎЗЧАРМСАНОАТ” УЮШМАСИ ХАЛҚАРО "CHINA INTERNATIONAL IMPORT EXPO" КЎРГАЗМАСИДА ИШТИРОК ЭТМОҚДА\nУзчармсаноат Уюшмаси » “ЎЗЧАРМСАНОАТ” УЮШМАСИ ХАЛҚАРО "CHINA INTERNATIONAL IMPORT EXPO" КЎРГАЗМАСИДА ИШТИРОК ЭТМОҚДА\nЧоп этилган сана: 07 November 2019\n411 PDF нусха\nХитой Халқ Республикасининг Шанхай шаҳрида 2019 йилнинг 5-10 ноябрь кунлари давомида 2-Халқаро “Сhina International Import Expo-2019” иккинчи халқаро кўргазмаси бўлиб ўтади.\nУмумий майдони 1.5 млн кв. метр бўлган Миллий кўргазмалар ва конгресс марказида бўлиб ўтаётган анжуманда 26 та Халқаро ташкилотлар ва дунёнинг 255 мамлакатлари вакиллари қатнашмоқда. Халқаро кўргазмада 64 та миллий павильон ташкил қилиниб, уларда ҳар бир мамлакат ўз миллий маҳсулотларини намойиш этишмоқда. Мазкур халқаро тадбир доирасида жаҳоннинг 4 мингга яқин компанияларининг ваколатхоналари фаолият кўрсатмоқда.\nХалқаро кўргазма қуйидаги йўналишларни қамраб олган:\n- Юқори сифатли, илғор технологияларга асосланган ақлли ускуналар;\n- Тиббиёт асбоб-ускуналари ва жихозлари;\n- Савдо хизматларини самарали ташкил этишга доир тизимлар;\n- Озиқ-овқат маҳсулотларини ишлаб чиқариш технологиялари;\n- Истеъмол товарлари, кийим-кечак ва аксессуарларни ишлаб чиқариш технологиялари;\n- Автомобиллар ишлаб чиқариш ва сервис хизматлари кўрсатиш;\n- Савдо ва инвестиция майдонларини ташкил этиш;\n- Маиший электроника ва техник воситаларни ишлаб чиқаришга оид хорижий технологиялар ва автоматик бошқарув тизимлари;\n- иқтисодиёт реал секторининг бошқа тармоқлари маҳсулотлари, аксессуарлари, бутловчи буюмлари ва бошқалар.\nЎзбекистон чарм-пойабзал ва мўйначилик соҳалари корхоналари ҳам ушбу нуфузли халқаро кўргазмада ўз маҳсулотлари билан муносиб қатнашмоқда. Мамлакатимизнинг иқтисодиёт, ишлаб чиқариш ва саноат тармоқларида эришилган ютуқлар намойиш этилаётган миллий стендимизда “Ўзчармсаноат” уюшмаси таркибидаги корхоналар ҳам ўз жамоавий экспозициясини намойиш этмоқда. Чарм-пойабзал ишлаб чиқарувчи 50 тадан ортиқ корхоналар ўз маҳсулотларини хорижлик ва хитойлик ҳамкорларга тақдим этмоқда.\nРеспубликамизда ишлаб чиқарилган чарм-пойабзал, мўйна ва қоракўл, чарм-атторлик маҳсулотлари анжуман иштирокчилари катта қизиқиш уйғотди ва хорижлик салоҳиятли харидор компанияларнинг диққат марказида бўлди. Кўргазма доирасида дастлабки келишувларга эришилиб, савдо-иқтисодий ҳамкорлик бўйича илк шартномалар имзоланди.\nКўргазманинг иккинчи куни якунлари билан “Ўзчармсаноат” уюшмаси таркибидаги корхоналар чарм маҳсулотларини Хитойга экспорт қилиш бўйича 6 та йирик компаниялар билан умумий қиймати 50 млн АҚШ долларга яқин шарномаларни имзолади.\nШунингдек, уюшмага аъзо КФК корхонаси пойабзал махсулотларини Хитой бозорига чиқариш бўйича Чин юрти савдо уйлари билан музокаралар олиб боришди.\nАйни вақтда кўргазма ўз ишини давом эттирмоқда. “Ўзчармсаноат” уюшмаси тарикибидаги корхоналар хорижий компания вакиллари билан ҳамкорлик алоқаларини йўлга қўйиш бўйича музокараларни давом эттиришмоқда.


Тасвирларда табиат тараннуми - Уч илдиз\nСурат ва расмлар асрлар оша инсониятнинг нафис маънавий мероси бўлиб келган.\nРассом ё замонавий фототасвирчи қайси ўлкада яшаб ижод этишидан қатъий назар унинг ижоди – чегарабилмас маънавий хазина ҳисобланади.\nМирзо Улуғбек номидаги Ўзбекистон Миллий университетида “Сока Гаккай Интернэшнл” халқаро ассоциацияси президенти Дайсаку Икеданинг “Табиат билан мулоқот” деб номланган фотокўргазмаси очилди.\nЎзМУ ректори Авазжон Мараҳимов, Ўзбекистон Республикаси санъат арбоби, академик Турсунали Қўзиев, Тошкент фотосуратлар уйи директори Жарилкаган Изентаев, Ўзбекистон Бадиий академияси “Олтин медали” мукофоти совриндори, Бадиий ижодкорлар уюшмаси “Фоторассомлар шўъбаси” раиси Рустам Шарипов ва бошқалар юксак маҳорат билан ишланган сурат ва расмлар ёш авлод маънавий камол топишида ғоят муҳим ўрин тутишини алоҳида таъкидладилар.\n– Бадиий асар, сермазмун китоблар қатори юксак маҳорат билан ишланган суратлар талабалар маънавий оламини қанчалик бойитишини кўп кузатганмиз,– деди ЎзМУ ректори.– Шу муносабат билан университетимизда мана шундай фотокўргазмаларни ўтказиб туриш режалаштирилган. Келгусида иқтидорли талабаларимиз ҳам ўз фотокўргазмаларини мухлисларига тақдим этадилар, деган умиддамиз.\nЎзМУ фойесида ташкил этилган фотокўргазма талаба-ёшларда катта таассурот қолдирди.\nNext story Шиддатли ислоҳотлар йили\nPrevious story Ўзбекистон ва Қозоғистон ягона ахборот майдони яратишни режалаштирмоқда


Пике ва Шакирага нисбатан товламачилик қилингани ҳақидаги хабар тасдиқланмади\n21:05 / 18.11.2015\n"Барселона" футболчиси Жерар Пике ва унинг маҳбубаси бўлмиш қўшиқчи Шакирага уларнинг собиқ ходими томонидан товламачилик уюштирилгани ҳақидаги хабар футболчининг вакили томонидан инкор этилди. Бу ҳақда Daily Mirror хабар тарқатган.\nБироз олдинроқ Бразилиядаги нашрлар номаълум шахс ушбу жуфтликнинг интим видеоларига эга экани ва бундай видеоларни оммага ошкор қилиб юбормаслик учун пул сўраётгани ҳақида хабарлар тарқалганди. Хабарларда бу шахс Пике ва Шакиранинг собиқ хизматчиси бўлиши мумкинлиги айтиб ўтилган.\n"Бу хабарлар ёлғон", дея муносабат билдирган Пикенинг вакили.\nҚайд этиш керакки, шунга ўхшаш ҳолат Франция терма жамоаси аъзоси Матью Вальбуэна билан содир бўлган. Унга товламачилик қилганлар орасида футболчининг терма жамоадаги сафдоши Карим Бензема ҳам борлиги гумон қилинмоқда. Футболчининг ўзи ҳам терговда бу ишга аралашиб қолганига иқрор бўлган.\nВальбуэна 20 ноябрь куни судда кўрсатма беради.


Тушда мотом маросимини кўрса нимани англатади. - Туш таъбири\nТушда мотом маросимини кўрса нимани англатади. Яхши оби хаво вақтида қариндошингизни мотом маросимида иштрок этсангиз –қариндошларингизни соғлиғи яхши эканлигидан далолат; яқинда чиройли тўй бўлади. Агар мотом маросимида ёмғир ёғаётган бўлса, ишдаги омадсизлик, касаллик. Нотаниш одамни мотом маросимида иштирок этсангиз – атрофдагилар билан келишмовчиликлар бўлиши мумкин. Фарзандингизни мотом маросимида иштрок этсангиз-оилавий тинчлик ва бахтга, лекин дўстлар билан келишмовчилик.\nЯхши якун, тўйга; сизни кўмишаётган бўлса — узоқ умрга; ўлик агар тирик бўлса—тўйга таклифнома; м маросими —узоқ қайғуга.\nТушда тизза оғриса\nТизза инсоннинг ғайрати ва мақсадидир. Улардаги яхши-ёмон ҳолат шуларга қараб таъбир қилинади. Тиззалар биродар ва дўстлар, деб ҳам таъбирланади.\nТушида тил кўрган киши даъвосини осонгина исботлайди. Тушида тилининг узун бўлиб кетганини кўрган киши туҳмат, ғийбатга берилади. Тилининг кесилганини кўрган киши кам гапиради, аҳволи яхши бўлади.\nТушида тиш кўриш қариндошлар, яқин кишилардир. Тепа тишлар эркаклар, пастки тишлар аёлларга нисбат берилади. Жағ тишлари моддий ва маънавий эҳтиёжларни ифодалайди. Тушда тишларга нима бўлганини кўриш қариндошлар, яқинларнинг ҳолига ишорадир. Ортиқча тиши чиққанини кўрган киши қариндошидан фойда кўради. Тишининг камлиги зарарда« даракдир. Ҳомиладор аёл тиши- нинг қўли ёки этагига тушганини кўрса, бола нобуд бўлади.\nТишлар оила аъзоларидир. Тепа жағдаги тишлар туш кўрган кишининг ота томон қариндошлардир. Пастки жағдаги тишлар эса она томон қариндошлардир. Иккита пастки ва иккита устки жағда жойлашган олдинги тўртта гишдан паст жағдаги иккитаси туш кўрган кишининг энг яқин авлодларидир. Тепа жағдаги олдинги икки тиш ота ва амакидир. Туш кўрган кишининг отаси, амакиси бўлмаса, олдинги икки биродаридир. Биродарлари бўлмаса, икки фарзанди ёки меҳрибон икки дўстидир.\nҚозиқ тишлар туш кўрган кишининг амакиваччалари ёки яқин дўстларидир. Қозиқ тишларнинг ёнидаги тиш туш кўрган кишининг оиласида ҳамманинг ишончини қозонган бошлиғи ёки унинг дўстидир.\nОлдинги озиқтишлар тоға ва тоғаваччалар ёки насиҳат беришда уларнинг ўрнига ўтадиганлардир. Орқа озиқ тишлар туш кўрган кишининг боболари ва фахрланса арзийдиган ўғилларидир. Пастда жойлашган олдинги икки\nтиш она ва аммадир. Ўнг томондагиси она, чап томондагиси аммадир. Агар туш кўрган кишининг онаси ёки аммаси бўлмаса, у тишлар унинг синглиси ёки сингилларининг қизларидир. Улардан кейинги ўткир тишлар туш кўрган киши оиласининг каттаси ва ҳамма томонидан ҳурмат қилинадиган хўжайини ёки унингўрнини босувчи киши ҳисобланади.\nПастки жағда жойлашган озиқ тишлар туш эгасининг холаси ёки тоғасининг қизидир. Орқа озиқ тишлар туш кўрган кишининг узоқ қариндошларидир.\nТушда тишлаш меҳр-муҳаббат билан қилинса, севгининг ортишини билдиради. Акс ҳолда, зарар. Душманл ик, ғам, деб таъбир қилинади. Бир киши ўзини тишланганини кўрган одам шу кишидан ёки унга ўхшаган бирор бандадан зарар кўради. Нотаниш кишининг тишлаганини кўриш яширин душманлардан зарар кўрилишига ишорадир. Тишланганда қон чиқиши севгига жавоб бўлмаслиги ёки муҳаббатнинг янада кучайишидир. Бирор кишининг тушида бармоғини тишлаши уяладиган ёки афсусланадиган иш қилишига; ўзини тишланганини кўриш жосуслик, айғоқчиликка ишорадир. Ўзи тишлаган жойдан қон чиққанини кўриш эса гуноҳга ботиш ва ёзилиш, деб таъбир қилинади.\nТушда товоқ кўриш, аёл учун юксак мартабали эркакка эга бўлиш; эркак учун эса иффатли аёлли бўлиш демакдир. Тушда касалнинг уйидан усти ёниқ товоқ чиқса, унинг ичида нима борлиги маълум бўлмаса, бемор вафот этади.


АТР Якуний турнири. Медведев Новак Жоковични мағлуб этди / Olamsport.com\n19 ноя 09:07\nАТР Якуний турнири. Медведев Новак Жоковични мағлуб этди\nТеглар : МедведевНовак Жокович\nБуюк Британиянинг Лондон шаҳрида теннис бўйича АТР Якуний чемпионати бўлиб ўтмоқда.\nГуруҳ босқичининг иккинчи турида кутилмаган натижа қайд этилди. Россиялик теннисчи, АТР рейтингида 4-поғонадан жой олиб турган Даниил Медведев дунёнинг биринчи ракеткаси, сербиялик Новак Жоковични мағлуб этишнинг уддасидан чиқди - 6/3, 6/3.\nБир соату 21 дақиқа давом этган баҳсда 24 ёшли Даниил 10 та, 33 яшар Новак эса 3 та эйс зарбасини амалга оширди. Медведев ушбу ғалабаси эвазига ўзаро учрашувлардаги ҳисоб мувозанатини ҳам тиклади - 3:3. Россиялик теннисчи кетма-кет иккита ғалабаси сабаб муддатидан аввал 1/2 финалга йўл олди.\nЖокович ва Эррани йилнинг энг ёмон спортчилари рўйхатига киритилди 0\nЖоковичнинг мағлубияти йил сенсацияси деб эълон қилинди 0\nЖокович мавсумни ATP Cup турниридаги иштироки билан бошлайди 0


"Манчестер Юнайтед" Давид Де Хеадан айрилади\n16 ноябрь, 2016, 08:56\n"Манчестер Юнайтед" дарвозабони Давид Де Хеа яқинда "Реал" жамоасига ўтиб кетиши мумкин.\n"Реал" раҳбарияти ҳозирги дарвозабон Кейлор Навас ўтган мавсумда ўта ишончли ўйин кўрсатганига қарамай, Испания терма жамоаси посбонини Англиядан ортга қайтаришни ният қилган. 2015 йилнинг ёзида "Реал" Давид Де Хеанинг трансферини амалга оширишга улгурмай қолган эди.\n"Манчестер Юнайтед" ва Де Хеа ўртасидаги шартномада футболчи учун 60 миллион евро тўлаган жамоа уни қўлга киритиши мумкинлиги белгилаб қўйилган. Мадрид клуби бу суммадан воз кечишга тайёрлигини билдирди.\nДе Хеа бу мавсумда 17 учрашувда майдонга тушиб, шулардан бештасида дарвозаси дахлсизлигини сақлаб қолди.


Муфассирлар: Имом Қуртубий\nHomeТАРИХТАРИХНИНГ БУЮК ШАХСЛАРИМУФАССИРЛАР\nBy Муҳаммад Ҳабибуллоҳ on 10/09/2015 МУФАССИРЛАР ТАРИХ ТАРИХНИНГ БУЮК ШАХСЛАРИ\nИмом Қуртубий роҳимаҳуллоҳнинг тўлиқ исми Абу Абдуллоҳ Муҳаммад ибн Аҳмад ибн Абу Бакр ибн Фараҳ Ансорий Хазражийдир. У ҳижрий еттинчи асрнинг бошларида Андалуснинг Қуртуба қишлоғида таваллуд топган. Сўнг Мисрнинг Асют вилоятига кўчиб ўтиб, ўша ерда яшаб, вафот этган.\nИмом Қуртубий роҳимаҳуллоҳ ёшлигиданоқ диний ва арабий илмларга қаттиқ муҳаббат қўйган эди. У Қуртуба (Кордова) шаҳрида Қуръони Каримни ёд олди. У ердаги машҳур уламолардан дарс олиб, араб тили, фиқҳ, қироат каби илмларни пухта эгаллади. У ҳижрий 627 йилда отаси вафот этгунга қадар Қуртубада яшади.\nИмом Қуртубий роҳимаҳуллоҳ ўрта ҳол оилада ўсиб-улғайди. У илм олиш билан чекланиб қолмай, кулоллик ҳунари билан ҳам шуғулланган. Ўша вақтларда Андалусда кулоллик ҳунари кенг тарқалган эди.\nУ Андалус урушида иштирок этди. Андалус қўлдан бой берилиб, христианларнинг қўлига ўтганидан кейин Имом Қуртубий роҳимаҳуллоҳ 633 йилда у ердан чиқиб, Мисрга кўчиб келди.\nКитоб ўқишга қизиқиши\nИмом Қуртубий роҳимаҳуллоҳнинг бўш вақти йўқ, доим ё ибодат билан ё илм ўрганиш билан машғул, илм олишга иштиёқи баланд, китоб ўқишни жуда севар эди. Китоблари кўплигидан уйи бамисоли кутубхонага айланганди. Хусусан, ҳофиз Ибн Абдулбар ва аллома фақиҳ Абу Бакр ибн Арабийнинг китобларини кўп ўқиди.\nИмом ва муҳаддис Ибн Равож: тўлиқ исми Абу Муҳаммад Абдулваҳҳоб ибн Равож Искандароний Моликий, ҳижрий 648 йилда вафот этган.\nАллома Ибн Жуммайзий: тўлиқ исми Баҳоуддин Абулҳасан Али ибн Ҳибатуллоҳ ибн Салома Мисрий Шофеий, 649 йилда вафот этган. У ҳадис, фиқҳ ва қироат илмларида катта олимлардан бўлган.\nАбу Аббос: тўлиқ исми Зиёуддин Аҳмад ибн Умар ибн Иброҳим Моликий Қуртубий. У “Муфҳим” асари (“Саҳиҳи Муслим”нинг шарҳи)нинг муаллифи, 656 йилда вафот этган.\nҲасан Бакрий: тўлиқ исми Ҳасан ибн Муҳаммад ибн Амр Таймий, 656 йилда вафот этган.\nИмом Қуртубий роҳимаҳуллоҳнинг энг машҳур шогирдлари қуйидагилар:\nЎғли Шиҳобиддин Аҳмад\nАбу Жаъфар Аҳмад ибн Иброҳим ибн Зубайр\nИсмоил ибн Муҳаммад ибн Абдулкарим\nЗиёуддин Аҳмад ибн Абу Сауд ибн Абулмаолий Бағдодий.\nИмом Қуртубийнинг китоблари деганда ҳамманинг хаёлига биринчи бўлиб у кишининг тафсир китоби келса, ажабмас. Аксар инсонлар Қуртубий роҳимаҳуллоҳни танишмаса ҳам, унинг тафсирини билишади. Ҳатто у китобнинг асл номи унитилиб, одамлар орасида “Тафсири Қуртубий” номи билан машҳур бўлган. Бу китобнинг тўлиқ исми “Жомеу аҳкомил Қуръон вал-мубийну лима тазоммана минас-суннати ва ойил Қуръон” (яъни “Қуръон аҳкомларини қамраб олувчи ва ундаги суннат ва оятларни баён қилувчи”)дир. Ушбу китоб энг улуғ ва энг фойдали тафсир китобларидан биридир. Муаллиф унда турли қиссалар ва тарихий воқеалар ўрнига Қуръон ҳукмлари, қироатлар, эъроб, носих ва мансухларни айтиб ўтган. Имом Қуртубий роҳимаҳуллоҳнинг бундан бошқа асарлари ҳам бор. Жумладан:\n“Ат-тазкираҳ фий умурил-мавто вал-охираҳ” (“Ўликлар ва охират ишларига оид эслатма”)\n“Ат-тизкор фий афзолил-азкор” (“Зикрларнинг фазилати хусусидаги эслатма”\n“Ал-асно фий шарҳи асмоиллаҳил-ҳусно ва сифотиҳил-улё” (“Аллоҳнинг гўзал исмлари ва олий сифатларига бағишланган юксак изоҳ”\n“Ал-эълом бимо фий дийнин-насоро минал-мафосиди вал-авҳом ва изҳору маҳосини динил-ислом” (“Насоролар динидаги бузуқлик ва хаёлий фикрларни танитиш ва ислом динининг мақтовга сазовор – гўзал жиҳатларини ошкор қилиш”)\n“Қамъул-ҳирси биз-зуҳди вал-қанааҳ ва радду зуллис-суоли бил-касби вас-синоаҳ” (“Зоҳидлик ва қаноат ила таъмагирликка барҳам бериш ҳамда касб-ҳунар ўрганиш орқали тиланчилик хорлигини йўқотиш”). Ушбу китоб ҳақида Ибн Фарҳун: “Мен бу борада ундан яхши китоб кўрмадим” – дейди.\nУлуғ имом ва аллома Қуртубий роҳимаҳуллоҳ 671 йил тўққизинчи шаввол душанба куни вафот этди. Аллоҳ таоло у кишини ўз раҳматига олсин!\n Бугунги кундаги Испания ва Португалия давлатларининг ўрни.\nAvvalgi maqolaМуҳаддислар амири – Имом Бухорий (3)\nKeyingi maqola Усмонийлар: салжуқийлар давлатининг ташкил топиши


Карантин марказидаги фуқаро нега ўзини осди? — Sof.uz\nЖАҲОН 31,787,455 23,402,674 975,535\n22.06 12:14 6019 Жамият\nФото: Юқори Чирчиқ туманидаги карантин зонаси\nАввалроқ, Юқоричирчиқ туманидаги «Ўртасарой» карантин марказида сақланаётган 42 ёшли фуқаро ўзини ўзи осгани ҳақида хабарлар тақалганди. Бош прокуратура матбуот хизмати ҳолат бўйича батафсил маълумот берди.\nМаҳкама матбуот хизмати раҳбари Ҳаёт Шамсутдиновнинг «Xabar.uz»га маълум қилишича, Фарғона вилоятининг Риштон туманидан бўлган фуқаро С.С. шу йилнинг 15 июнь куни «Ўзбекистон ҳаво йўллари» томонидан ташкил қилинган чартер рейс орқали «Москва-Тошкент» йўналишида учиб келган барча йўловчилар қатори Юқоричирчиқ туманидаги «Ўртасарой» карантин марказига жойлаштирилган.\nС.С. аввалига карантин марказидаги 4 кишига мўлжалланган контейнерга жойлаштирилган. Бироқ ўзини агрессив тутиб, овқатланишдан бош тортиб, вирусга чалинганини айтиб, алоҳида хонага жойлаштиришни талаб қилади. Унинг талабидан келиб чиқиб, қолаверса, марказда тинчликни сақлаш мақсадида у алоҳида хонага ўтказилади.\nЭртаси куни С.С. психиатр кўригидан ўтказилиб, унга «психоз» ташхиси қўйилган.\nОрадан тўрт кун ўтгач, яъни 20 июнь куни эрталаб, нонушта олиб келган ҳамшира фуқаро С.С.ни контейнерга ўрнатилган кондиционер паррагига чойшаб билан ўзини осиб осган ҳолда кўради.\nМарҳумнинг бўйин қисмидаги странгуляцион эгатдан ташқари бошқа турдаги тан жароҳатлари, шунингдек, Вирусология маркази мутахассисларининг дастлабки хулосасига кўра, унда «Covid-19» коронавируси аломатлари аниқланмаган.\nАйни пайтда Юқоричирчиқ туман прокуратураси томонидан терговга қадар текширув ҳаракатлари давом этмоқда. Терговга қадар текширув доирасида фожиа сабабларини аниқлаш мақсадида Фарғона вилояти Риштон туман ИИБ бошлиғига алоҳида топшириқ юборилган.\nкоронавирус ўзини осди карантин маркази\nКеча, 13:53 2588\n21.09 10:02 1517\n21.09 18:40 1104\n21.09 11:15 931\n10:26 63 Ўзбекистон\nКеча, 16:26 395 Тиббиёт


Умид Аҳмаджонов ЎФФнинг асосий режаларини маълум қилди\n13:10 / 27.09.2017\n«Бугун федерациянинг ҳисобот сайлов конференцияси ўтганига 15 кун тўлди. Шу вақт ичида биз Ўзбекистон футболининг 2018-2022 йилларга мўлжалланган ривожлантириш дастурининг охирги бобини ёзиб битирдик. Унда кейинги 4 йил ичида қилиниши керак бўлган энг муҳим масалалар акс этади. Бизнинг ишчи гуруҳимиз ушбу дастурнинг лойиҳасини сизга танишиб чиқиш учун тақдим этаяпти.\nҚисқача қилиб айтишим мумкинки, Ўзбекистон Футбол Федерацияси катта ислоҳотлар остонасида турибди. Ислоҳотларни амалга ошириш гуруҳи ишни бошлаш учун қулай нуқта – устувор масалаларни аниқлаб олган бўлиб, биз футболни кўтариш учун ана шу нуқтадан янги манзил сари йўлга тушамиз.\nУстувор масалалар ҳақида биз жамоатчиликка хабар бердик. Лекин, бугун мен бу масалаларни яна бир бора алоҳида таъкидлаб ўтмоқчиман:\nБиринчиси, миллий терма жамоага бош мураббий тайинлаш масаласи бўлиб, ҳозирда ушбу жараён давом этаяпти.\nИккинчиси, келишилган ўйинларга қарши курашишни янги босқичга олиб чиқишдан иборат. Бунинг учун Ўзбекистон Футбол Федерациясида янги жамоа иш бошлаяпти, деб бугун мен бемалол сизга айта олишим мумкин.\nУчинчиси, футболимиздаги таниш-билишчилик ва уруғ-аймоқчилик каби иллатларга қарши курашишдир. Мен тўғри тушунаман, агарда бу спортчилар оиласи бўлса ва улар ҳақиқатан ҳам ўз жойларига муносиб бўлишса, марҳамат. Лекин, шундай ҳолатлар борки, бу футболимизнинг илдизига болта уради. Биз мана шундай ғирромлик ва қинғирликдан тозалаш учун алоҳида мутахассислар гуруҳини жалб қилдик.\nТўртинчиси, федерация ишини шаффофлаштиришдир. Бу билан биз ишқибозларнинг федерацияга бўлган ишончи ва ҳурматини қозонишни ният қилганмиз. Чунки, биз учун халқнинг федерация ҳақидаги фикри жуда муҳим. Ҳаммага ёқишнинг иложиси йўқ, лекин салбий фикрларни йўқотиш учун бор имкониятимизни ишга соламиз.\nБешинчиси, чипталар савдосини ислоҳ қилиш қилиш бўлиб, бунда биринчи рақамли вазифа электрон чипталар савдосини йўлга қўйишдир. Айнан шу йўл орқали чипталарнинг олиб-сотарлар қўлига ўтиб кетишига қарши курашиш бугунги куннинг устувор вазифаларидан биридир.\n- болалар ва ўсмирлар футболини ривожлантириш,\n- мураббийлар тайёрлаш ва уларнинг малакасини ошириш тизимини тубдан ислоҳ қилиш,\n- олий лига ва биринчи лига мусобақаларининг савиясини ошириш,\n- миллий терма жамоани 2022 йилги жаҳон чемпионатига олиб чиқиш,\n- Ўзбекистон Футбол Федерациясини Осиёнинг энг яхши федерацияларидан бирига айлантириш,\n- барча жаҳон чемпионатларида иштирок этишга эришиш,\n- оммавий футболни янги босқичга олиб чиқиш,\n- бутун Ўзбекистон бўйлаб футбол ўйнашни янада оммалаштириш ва осонлаштириш, ишқибозларнинг стадионларга келиб ўйин томоша қилишлари учун зарур шароитларни яратиб бериш каби бошқа вазифалар ҳам борки, буларнинг бари Ўзбекистон Футбол Федерациясининг ривожлантириш дастуридан ўрин олган.\nБугун дунё ахборот билан яшаяпти. Замонавий фуқаро бошланаётган кунини ҳам, тугаб бораётган кунни ҳам ахборот олиш билан ўтказади. Ахборот шу даражада муҳим омилки, унинг оқими тугаса ёки тўхтаб қолса, бўшлиқ юзага келади. Шу сабабли ҳам ахборотни ўз вақтида ва тўғри бериш жуда муҳим аҳамиятга эга. Ўзбекистон Футбол Федерацияси бундан кейин ҳам ахборот бўшлиғига қарши курашиш сиёсатини қўллаб-қувватлаган ҳолда ишлайди.\nЎзбекистон Футбол Федерацияси мамлакатимиз футболини янада кўтариш учун ўз олдига устувор вазифаларни белгилаб олди. Федерациянинг янги жамоаси 12 сентябрь куниёқ ана шу вазифалар устида катта кўламли ишларни амалга ошириб келяпти. Мен ҳозир катта ваъдалар беришга шошилмайман, фақатгина режаларимиз узоқ муддатга мўлжалланганини, қолаверса, мақсадларимиз жиддий эканлигини ишонч билан айта оламан. Биз ишқибозлар билан, халқ билан диалогга доим тайёрмиз ва қилинаётган ишларда уларнинг хоҳиш ва иродаларини ҳам инобатга оламиз.\nДунё тажрибасидан маълумки, раҳбариятнинг ишига баҳо бериш учун оммавий ахборот воситалари 100 кун ўтишини кутишади. Умид қиламанки, Ўзбекистон Футбол Федерацияси ҳам ана шу 100 кунлик ўта мураккаб даврни яхши босиб ўтади. Бу давр оралиғида Федерацияси ичида ва ташқарисида кўп янгиликлар бўлади. Бу янгиликлар эса Сиз Ўзбекистон Футбол Федерациясидан фахрланишингиз учун амалга оширилади», дея гапириб ўтди Аҳмаджонов.\nислоҳотлар Умид Аҳмаджонов\nЎФФ UzReport билан ҳамкорлик қилади


Ўзбекистоннинг бир қатор шаҳарларида ерости силкинишлари сезилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистоннинг бир қатор шаҳарларида ерости силкинишлари сезилди\t17:14, 10 апрель 2016\t10 апрель, якшанба куни Тошкент шаҳрида ерости силкинишлари сезилди.\nЗилзила Тошкент вақти билан 15:28 атрофида содир бўлди. “Дарё” нашрининг маълум қилишича, ер силкиниши эпимаркази Афғонистон ҳудудидаги Ҳиндикуш тоғларида жойлашган. Зилзила эпицентрида унинг магнитудаси 6,8 ни ташкил қилган.\nТошкент, Самарқанд ва Фарғонада зилзила кучи 3 баллни, Навоийда 2 баллни ташкил қилган. “Тошкент” сейсмостанцияси зилзила кучи унинг эпицентрида 7 магнитудани ташкил этганини маълум қилган.


Бош шиори – ишонч ва қатъият\nЖорий йил мамлакатимизда Элбоши томонидан “Ёшлар йили” деб эълон қилиниши, айниқса, уддабуро, қатъиятли ёш йигит-қизлар учун кенг имкониятлар эшигини очади, десак янглишмаймиз. Зеро бу ташаббус серғайрат, ишнинг кўзини яхши биладиганларга айни муддаодир.\nҚорабулоқлик тадбиркор Ўктам Абдураимов ҳақида даставвал эшитганимда, гапнинг рости, ёш бўлишига қарамай, шу қадар кўп ибратли ишларнинг бошини тутишига унчалик ишонмагандим. Қишлоққа кираверишдаги “Чарос” тўйхонаси рўпарасидан ичкарига кириб борсангиз, кенг ялангликда бу йигитга тегишли улкан усти ёпиқ ва ёнида усти очиқ спорт майдончалари ҳамда шинам ва бежирим “Изюм” қаҳвахонасига дуч келасиз. Футбол майдончаси ўйинчи ҳамда мухлислар билан доимо гавжум. Вилоят олимпия захираларини тайёрлашга ихтисослашган болалар ва ўсмирлар спорт мактабининг футбол бўйича тренери Баҳодир Турсунқуловнинг айтишича, фахрийлар ўртасида вилоят биринчилиги айнан шу ерда ўтказилаётган экан.\n– Авваллари биз Шимкентдаги спорт мажмуасида шуғулланардик. Кейинги пайтларда ижара ҳақи ошиб, машғулотларни олиб бориш бирмунча қийинлашди. Бундан ташқари, маҳаллий болаларга ҳам футбол сирларини мунтазам ўргатишим керак. Вазиятдан хабар топган Ўктам бизга ўз спорт мажмуасида бепул машғулотлар ўтказишга рухсат берди. Ҳафтасига беш марта турли гуруҳлар билан шуғулланаман. Бошқа жойлардаги усти ёпиқ майдончалар қишда яхши иситилмайди. Мана, кўриб турганингиздек, бу ерда аёзли кунларда ҳам бемалол тўп суриш мумкин. Шундай шароит яратиб берган тадбиркорга катта раҳмат! – дейди Баҳодир. Унинг 42 шогирди қиш пайтида шу ерда шуғулланишади. Уларга яратилган шароит ўз натижасини кўрсатди. Яқинда ёш футболчилар вилоят биринчилигида ғолиб чиқибди.\nЎктамжоннинг келгуси режалари билан қизиқдим.\n– Яқин вақтларда футбол майдончаси, ҳаммом, ёзги қаҳвахона қурилишини бошлаймиз. Ўзингиз биласиз, қишлоғимизда мириқиб дам оладиган истироҳат боғи йўқ. Икки гектарга мевали ва манзарали дарахт кўчатлари ўтқазиб, келажакда дам олиш маскани яратиш ниятидамиз. Бундан мақсад мўмай даромад эмас, аксинча, кўпчиликнинг дуосини олишдир,– дейди Ўктам Шамсиддин ўғли.\nАйтганча, “Изюм”га келувчилар сони кундан-кунга ортиб бораётганида қўли ширин пазанда, бош ошпаз Аъзамхон Аҳмадниёзов ва унинг кўмакчиси Шоира Абубакироваларнинг хизматлари беқиёсдир. Энг муҳими, қаҳвахона ичи ва сирти тоза, шинам, иссиқ, бу хўрандаларга хуш ёқади, албатта.\nЁш тадбиркорнинг мақсади йўлида тинимсиз изланишида сўзсиз, падари Шамсиддин ака ва онаси Маҳбуба опанинг маслаҳатлари асқотаяпти. Буни мен суҳбат асносида Ўктамжоннинг ҳар гапида ота-онасини ҳурмат ва эҳтиром билан тилга олишидан ҳам билдим.\nҚорабулоқда ҳам савобли, ҳам даромадли ишга қўл урган Ўктамжон сингари келажакка ишонч ва қатъият билан қарай оладиган, серғайрат ёшлар сафи кенгайишини, пировард натижада қишлоқ янада кўркам, гўзал тус олишини тилаган ҳолда хўшлашдик.\nСуратларда: ёш тадбиркор Ў. Абдураимов; ошпазлар А. Аҳмадниёзов ва Ш. Абубакирова иш устида.\nИ. КАРИМОВ, 2019-02-12, 10:56 205


Асосий белгиси толиқиш бўлган касалликлар » Ўзбекистон янгиликлари – Zamin.uz\nАсосий белгиси толиқиш бўлган касалликлар\n03 апр, 18:05 7 330 Ҳаёт тарзи\nИммун тизими касаллик билан курашаркан, унга барча мавжуд энергия захиралари зарур бўлади. Шунинг учун кўпчилик касалликларнинг асосий аломати толиқиш эканлигига ажабланмаса ҳам бўлади. Биз асосий белгилари ҳолсизликдан иборат бўлган касалликлар рўйхатини тузиб чиқдик.\nҚалқонсимон без фаолиятининг пасайиши\nҚалқонсимон без бўйин асосида жойлашган бўлиб, у ҳаммасини – энергия миқдоридан тортиб метаболизм тезлиги ва иммун тизими фаолиятигача бошқариб туради. Қалқонсимон без фаолиятининг бузилиши жуда кенг тарқалган.\nҚувват етишмаслиги бу касалликнинг энг кўзга кўринган белгиси ҳисобланса ҳам унга яна вазннинг ошиши, ич қотиши, тери қуруқлиги ва доимий совқотиш аломатлари қўшилади.\nСурункали толиқиш синдроми\nМиалгик энцефаломиелит номи билан таниқли бўлган бу касалликнинг классик хусусияти енгиб бўлмайдиган чарчоқликдан иборат бўлиб, у ҳеч қандай ҳаракатни бажара олмаслик ҳолатига олиб келади. Бу синдром билан касалланган одамлар тўшакда ётган ёки уйидан чиқа олмайдиган аҳволга тушиб қолган.\nКамқонлик — қон таркибидаги ҳаво ташиш учун хизмат қиладиган қизил таначаларнинг етишмаслик ҳолати. Камқонликда шунингдек темир ва B12 витамини етишмаслик белгилари ҳам кузатилади. Унинг толиқишдан ташқари рангпар тери, қатланувчи тирноқлар, кучли юрак уриши, бош айланиши ва бош оғриғи каби бошқа классик аломатлари ҳам мавжуд.\nКучли ташналикдан ва тез-тез бовул қилишдан ташқари толиқиш — диабетнинг биринчи ва энг қатъий белгиларидан бири ҳисобланади. Организмнинг доимий равишда қондаги қанд миқдорини нормаллаштиришга уриниши кучсизланишга олиб келади.\nСпорт кайфиятни кўтарадими? 19 апр, 19:00\nҚўлларингиз увишишига нима сабаб бўлиши мумкин? 31 мар, 16:06\nБош терисининг қуруқ себорея касаллиги 12 фев, 19:56\nОрганизмда туз етишмаслиги қандай оқибатларга олиб келади? 05 янв, 16:20\nҲар куни бир пиёла қатиқ ичиш учун 7 та сабаб 04 дек, 15:07\nЧарчоқ чиқаришнинг 3 усули 13 июл, 09:59


Ўзбекистонда ўтган бир сутка ичида яна 404 кишида коронавирус аниқланди - Zamin.uz\n14:53 / 05.05.2021\nЎзбекистонда 4 май куни коронавирус инфекциясини юқтириб олиш билан боғлиқ 404 та янги ҳолат рўйхатга олинди. Соғлиқни сақлаш вазирлигининг маълум қилишича, мамлакатда коронавирус инфекцияси қайд этилганлар сони 92 724 нафарга етди.\n84 нафари Самарқанд вилоятида,\n73 нафари Тошкент вилоятида,\n208 нафари Тошкент шаҳрида\nЎтган бир сутка ичида, Қорақалпоғистонда 2 нафар, Бухорода 5 нафар, Жиззахда 10 нафар, Қашқадарёда 6 нафар, Навоийда 2 нафар, Наманганда 6 нафар, Сурхондарёда 5 нафар, Фарғонада 5 нафар, Хоразмда 9 нафар, Тошкент вилоятида 38 нафар, Тошкент шаҳрида 189 нафар бемор тузалиб, касалликдан соғайганлар жами 88 535 нафарга етди ва соғайиш кўрсаткичи 96 фоизни ташкил қилмоқда.\nАйни пайтда тиббиёт муассасаларида 3534 нафар бемор даволаняпти.\nЭслатиб ўтамиз, мамлакатда коронавирус инфекциясини юқтириб олиш билан боғлиқ кунлик антирекорд 1 май куни қайд этилган эди, ўшанда бир кунда 442 кишида COVID-19 тасдиқланганди. “Замин” янгиликларини “Telegram”да кузатиб боринг\nЯнгиликлар » Жамият » Ўзбекистонда ўтган бир сутка ичида яна 404 кишида коронавирус аниқланди